Bonifazio Etxegarairen inguruko liburua aurkeztuko dute bihar Zumaian - Zumaia - Baleike.eus\nBonifazio Etxegarairen inguruko liburua aurkeztuko dute bihar Zumaian\nMaria Maya Manterola 2022-05-02 18:00\n'En busca de Vasconia. Vida de Bonifacio Echegaray (1878-1956)' liburua aurkeztuko du bihar Lazaro Etxegaraik, 19:00etan Oxford aretoan.\nBonifazio Etxegarairen bizitzaren inguruko liburua idatzi du haren birbiloba Lazaro Etxegaraik, eta bihar Zumaian aurkeztuko du "gerraurreko Baskoniako intelektual handienetako baten bizimodua jorratzen duen biografia". Alondegiko Oxford aretoan izango da, 19:00etan.\nZumaiako izen entzutetsuenetako bat da Bonifazio Etxegarai. Etxean ez du hari buruz hitz egin Lazaro birbilobak, baina bazuen Euskal Herrian ere pertsonaia esanguratsua izan zelako susmoa. Bonifazioren bizitzaren eta euskarari egindako ekarpenaren inguruko liburua argitaratu du orain.\nHaren inguruko zenbait datu aurreratu ditu. Bonifazio zumaiarra zen, baina Azpeititik iritsi zen bere familia. Aldundiko liburutegian, Donostian, lanean aritu zen lehenbizi, eta Euskal Probintzietako kronista izatera pasa zen gero. Hura izan zen EAEko hiru probintzietarako kronikari bera izendatzen zen lehen aldia. Auzitegi Goreneko idazkaria ere izan zen.\nMadrilen bizi zen, baina Euskal Herrian izaten zen sarritan. Autonomia estatutuen idazketan parte hartu zuen, euskaltzain osoa izan zen Euskaltzaindian, baita FAPE euskararen defentsarako lehendakaria ere. Liburuaren egilearen arabera, “euskal berpizkundearekin zerikusia izan zuen gertakari guztien lekuko” izan zen Bonifazio.\nHara eta hona ibili zen Bonifazio, baina jaioterria ahaztu gabe. Lagun handiak zituen Domingo Agirre eta Julio Beobide herrikideak ere. Maiz gogoratzen zuen Zumaia bere artikuluetan –bere ipuin ezagunenetako batean, Gabon izenekoan, Zumaia ezagutu daiteke–.\nLazaroren hitzetan, “zaila” izan da dokumentazio prozesua, “pertsonaiari buruzko informazioa askotan Euskal Herrian ez zeuden artxiboetan zegoelako”. Hala eta guztiz, bidean “Bonifaziok euskal kulturari egindako ekarpena ondo ezagutzen zuten euskaltzainak eta ikertzaileak” aurkitu zituen.


Mondragon Assembly Estatu Batuetako merkatura hedatu da - Mondragon Assembly Mondragon Assembly Estatu Batuetako merkatura hedatu da - Mondragon Assembly\nBere posizionamendu globala indartzeko asmoz, Mondragon Assemblyk beste mugarri bat gehiago ezarri du bere enpresa ibilbide luzean, Chicagon (AEB) egoitza berri bat irekiz. Ezarpen berri horrek aukera emango dio merkatu horri heltzeko eta nazioarteko bezeroei hurbilagotik erantzuteko, aurrerantzean zerbitzua eta laguntza lokala, hurbilagotik eta modu pertsonalizatuan eskaini ahal izango baitizkie.\nEstatu Batuak, hurrengo apustua\n“Ezarpen berri honekin, proiektu profesional bati dagokion moduan kudeatuz eta Estatu Batuetatik zuzenean datorren zerbitzu batez azkar eta trebetasunez erantzun nahi diegu gure bezeroen beharrei eta eskakizunei”, nabarmendu du egoitza berriaren arduradun Axel Amezquitak. “Ezarpen hau funtsezko une batean gertatu da, une honetan mugimendu asko ikusten ari baikara hainbat sektoretan, hala nola automobilgintzan, eguzki energian eta energia biltegiratzean, eta sektore horiek funtsezkoak dira gure taldearentzat”, gaineratu du Amezquitak.\nNazioartekotzea, arrakastaren gakoa\n1977az geroztik, Mondragon Assembly hainbat herrialdetan ezarri da, bere lan eremu diren herrialdeetako bezeroekin duen konpromisoa betetzeko. Estatu Batuetan ezarri duen egoitza berri honetaz gain, kooperatibak Frantzian, Alemanian, Mexikon, Txinan eta Brasilen ditu ekoizpen lantegiak, haien barruan balio kate osoa sartuta, eta MENAn eta Indian bulego komertzialak eta zerbitzu bulegoak.


Dolu - Berriozar\nMaite duzun persona baten galera aurre egin eta onartu behar den gertaera mingarria da. Galera hau lagunduta egin behar da, galera partekatua, besakarda, agurrak, maitasun hitz edota isilune hunkigarrien sostenguarekin. Guzti honek bakarrik ez sentiarazten eta galera ahalik eta hobekien gainditzen laguntzen du.\nMomentu hauetan, heriotz zakar, agurtzeko astirik gabeko osasun okerragotze azkarrak, hilzorian dagoen pertsonarekin kontaktu fisikorik izan gabe eta gaubeil, hileta edota agur zibilak ezin eginik, ez da posible senitartekoen eta maite dituzun pertsonen maitasuna jasotzea eta minean iltzatuta gelditzeko arriskua dago.\nMaite den pertsonaren osasun okertze bilakaerari buruzko informazioa ematerakoan, hiltzeko aukerak dituelaren kontzientzia hartu beharra dago eta agurraren prozesuari hasiera eman.\nHildakoan, hil den pertsona omentzeko eta agurtzeko emankizunak egin daitezke: hilkutxan objekturen bat sartu, agurtzeko testuren bat irakurri, gustuko zuen kantaren bat jarri…eta sakeleko telefonoaren bitartez edota bideoz hiletara joan nahi izango zuten pertsonei erakutsi.\nGerora ere agur birtuala ere egin daiteke hainbat pertsona batera konektatzeko aukera ematen duen plataformaren baten bidez.\nOso hunkigarria da agurtzeko bere bizitzan garrantzia izan duten pertsonen, gertaeren, tokien, argazkien, marrazkien edota abestien grabazioak egitea.\nKonfinamendu egoera amaitzen denean eta kutsatze arriskurik ez dagoenean bilerak egin daitezkenean, heriotzean gustatuko litzaigukeen agurra egiteko unea izanen da.\nBITARTEAN: DOLUAREN PROZESURAKO HAINBAT ORIENTABIDE\nGarrantzitsua da hil den pertsonari buruz solasguneak edukitzea. Hura gogoratu eta esperientziak partekatu, argazkiak ikusi, elkarrekin egindako ekintzak gogoratu, etab. Azken finean, familia eta lagun maiteen laguntza sortzea. Elkar ukituz egotearen ezintasuna guretzat jendea zeinen garrantzitsua den adieraztearekin ordezkatu daiteke. Telefono bidezko solasaldiekin, bideo-deiekin….gertatu dena onartuz, eta hildako pertsona norberarentzat zeukan garrantziaz ohartuz.\nBakardadean: dagoeneko ez dagoen pertsonarekin genuen loturaz idaztea eta une honetan gure bizitzan zein modutan egotea nahi dugun, nire sentimenduak eta emozioak zeintzuk diren edota zer behar dudan. “Isolatuak gaudela bai baina bakarrik ez gaudela” onartu behar dugu.\nNorberaren zainketak: gorputz-garbitasun jarraibideak (dutxak, txukuntasuna, arropa aldaketa, etab.), elikatze-jarraibideak (egoki jan eta ura edatea), ariketa fisikoak egin edota pasabidetik ibiltzea, loaldi antolatua edukitzea, ordutegi eta oinarrizko osasun zainketak edota sortze-jarduerak (marraztea, eskulanak, sukaldean aritu, landareak zaindu, etxea antolatzea) mantetzea gakoa da. Desoreka eta hunkipen handiko uneak direnez zainketa beharrezkoa da.\nDolu adierazpenak errespetatu, lagundu eta normalizatzea: jarrerazkoak (negarra, isiluneak, asaldurak, hiperaktibitatea, etab.), emozionalak (tristura, antsietatea, errua, haserrea, axolagabekeria…), fisikoak (ahulezia, itolarria, urdaila hutsik sentitu, energia falta…) eta espiritualak (heriotzaren inguruko hausnarketak, azalpenak, sinismen krisiak, etab.).\nGarrantzitsua da mundu emozionalaren balioztatzea. Emozioa gure gorputzak galera baten aurrean erantzuteko duen modua da. Hori dela eta, emozioak irteera egokira eraman gaitzake. Tristura, beldurra eta amorrua onartuak eta identifikatuak izango diren emozioetako batzuk dira baina ez dira saihestuak izango.\nOso beharrezkoa ez bada, dolua sortzea mugatzen duten sendagaiez ez baliatu. Ez Mina desagertzeko botikez eta alkoholaz ez baliatu. Gainezka eginez gero, hobe da telefono bidez profesional batengana jotzea prozesu horretan lagun zaitzan.\nGarrantzitsua da galdu duzun pertsona gogoratzea, orainaldian nola islatzen den eta erakutsi zuenari eta emandakoari balioa eman baita bizitzan zehar harekin batera bizitakoari. Azken unean harekin egon ez izanaren errurik sentitu gabe, ahal izan duzuna egin baituzu.\nDoluak bi zati dituela gogoraraztea garrantzitsua da: egin beharreko lan emozionala, astiro-astiro galera onartzen joatea eta aldi berean, funtzionatzen jarraitu, tristuraren aurrean distraitzea, jarduera ezberdinen bilaketa, momentuz etxean, tristura lagun moduan onartuz, ahitu eta gainditzea zaila sentitzen den minarekin, guzti hori presa eta larritasunik gabe.\nBEHAR BADUZU, LAGUNTZA ESKA EZAZU\nGogoratu: ez zaude bakarrik eta zure familia eta lagunez gain, zure eskura dauden gizarte zerbitzuen laguntza ere baduzu:\nBerriozar, Berriobeiti, Itzako Zendea eta Txulapain Ibarreko psikologia laguntza zerbitzua: 948 301 631 edota igualdad@berriozar.es posta elektronikoa.\nBiztanleria guztiari zuzendutako Nafarroako Gobernuaren arreta psikologikoa: 848 420 090, astelehenetik igandera goizeko 8etatik 20:00etara.\nNafarroako Gobernuak osasun-langile eta gizarte-langileei zuzenduriko arreta psikologikoaren telefonoa: 848 420 020 astelehenetik igandera goizeko 8etatik 20:00etara.\nNafarroako Itxaropenaren telefonoa: laguntza psikologikoa 948 243 040 eguneko 24 ordutan.\nNafarroako Gurutze Gorria: “gurutze gorriak erantzuten du”, covid-19a dela eta, estatu mailan indarrean dagoen zerbitzua da. Arreta psikologikoa eskaintzen duen telefono bidezko zerbitzua. Telefonoa 948 206 441 da, berehalako arretarekin.\nGoizargi elkartea: dolu prozesuan laguntza: junta@goizargi.org. Tfnoa: 660 034 101, astelehenetik ostiralera, goizeko 9etatik 12etara.\nBerriozarko Osasun Etxea: aldez aurreko hitzorduaren telefonoa 948 309 404 (familia medikua, erizaintza eta gizarte-langilea).\nBerriobeitiko kontsultategia: aldez aurreko hitzorduaren telefonoa 848 463 440 (familia medikua, erizaintza eta gizarte-langilea).\nBerriozar, Berriobeiti, Itza, Txulapain eta Antsoaingo gizarte zerbitzuen mankomunitatea: aldez aurreko hitzordurako telefonoa: 948 300 007.


Jose Maria Bakero - Wikipedia, entziklopedia askea.\n(«José Mari Bakero» orritik birbideratua)\nGoizueta, 1963ko otsailaren 11 (58 urte)\nEspainiako 16 urtetik beherako futbol selekzioa 1980 / 1980 3 1\nReal Sociedad 1980 / 1988 223 67\nEspainiako 18 urtetik beherako futbol selekzioa 1980 / 1981 9 2\nEspainiako 21 urtetik beherako futbol selekzioa 1982 / 1986 5 1\nEspainiako 23 urtetik beherako futbol selekzioa 1986 / 1986 1 0\nEspainiako futbol selekzio nazionala 1987 / 1994 30 7\nBartzelona Futbol Kluba 1988 / 1997 260 72\nTiburones Rojos de Veracruz 1997 / 1997 17 3\nJose Maria Bakero Eskudero (Goizueta, Nafarroa Garaia, 1963ko otsailaren 11) euskal herritar futbolari profesional ohia eta futbol entrenatzailea da. Errealean eta FC Barcelonan jokatutakoa. 1992az geroztik Sitgesen (Katalunia) bizi da, Flor emaztearekin. Anai-arrebak ditu Xanti eta Ixiar futbolari ohiak; izan ere, Bakero Eskudero 11 anai-arrebetatik, 6 iritsi dira futbolean goi mailara.\nTxikitan esku huskako pilotaria izan nahi zuen arren, Real Sociedad taldeko harrobitik ateratako erdilaria izan zen. Gaztetatik aritu zen Errealaren taldean. Hamazazpi urte baino ez zituela Lehen Mailan debutatu zuen, zortzi urtez bere taldea izan zen Errealean. 1988an, hogeita bost urte zituela, FC Barcelonak fitxatu zuen, han beste zortzi urtez aritu zelarik.\nErrealarekin bi Liga, Superkopa bat eta Errege Kopa bat irabazi zituen. 1988-1989 denboraldia izan zen talde zuri-urdinarekin jokatu zuen azkena. 1990. urtean Bartzelonara joan zen, Bartzelona Futbol Klubean jokatzeko. Erdietsi dituen emaitzen artean, lau Liga txapelketa (1991-1994 artekoak), bi Errege Kopa (1989 eta 1990ekoak), 1989ko Europako Errekopa eta 1992an Europako Kopa aipa daitezke, baita 1992, 1993 eta 1995ko Superkopak ere. Johan Cruyffen Dream Team taldeko kapitaina izan zen goizuetarra.\n1997an utzi zuen Kataluniako futbol kluba Bakerok, eta Mexikora joan zen Veracruz taldean jokatzera. 1998an, Mexikon bertan, La Puebla taldearen entrenatzaile-lanetan aritu zen. 2000. urtean itzuli zen Mexikotik Bartzelonara, klubaren talde teknikoko lanak egiterako. Espainiako Lehen Mailako Liga txapelketan 483 partida jokatu ditu, eta 139 gol sartu ditu.\nEspainiako futbol selekzio nazionalarekin ere aritu zen, 29 partidatan, eta 7 gol sartu zituen.\nJokalari[aldatu | aldatu iturburu kodea]\n1988-1996: FC Bartzelona.\nEntrenatzaile[aldatu | aldatu iturburu kodea]\nFC Bartzelona (laguntzailea).\n2004/05: Malaga B.\n2006ko martxoa/2006ko urria: Erreala.\nJokalaritzat, titulu hauek irabazi ditu bere taldeekin:\nReal Sociedad (Erreala)\nEspainiako Liga: 2\nErrege Kopa: 1\nEuropako Kopa: 1\nEspainiako Liga: 4\nEuropako Errekopa: 2\nEuropako Superkopa: 1\nEspainiako Superkopa: 5\n↑ 6 argazkitan telebista saioak Jose Mari Bakerori eskainitako saioa, ETB-1, 2014-10-02.\n↑ Ainara Arratibel Gascon: «Ixiar Bakero Eskudero: “Azkenak entrenatu eta ur hotzarekin dutxatzen ginen, baina berdin zitzaigun”», Berria, 2015-09-27.\nWikimedia Commonsen badira fitxategi gehiago, gai hau dutenak: Jose Maria Bakero\nJokalariaren informazioa, Errealaren webgunean.


Gaurkotasun Buletina Data: 11-12-2015\nEGUBERRI HAUETAN OPARITU KIROLA, OPARITU OSASUNA!\nSenide edo lagunen bat urtea era osasungarrian has dezan animatu nahi baduzu, 10/20 sarrerako bonua opari iezaiozu. Harrerara hurbil zaitez eta dauden aukera desberdinei buruz informatuko zaitugu. ...\nAbenduaren 20an 2015/2016 jarduera kanpainaren lehen hiruhilekoa bukatzen da. Hauetan parte hartu eta bere plaza berritzean interesaturik egon daitezkeen harpidetutako pertsonek , harreratik pasa daitezke 2015eko abenduaren 7a baino lehen. 9tik aurrera, izen-emateak irekitzen dira lehen hiruhil...\nAUKERA HAU APROBETXATU ETA EGIN BAT GUREKIN!\nAbenduaren 31n, bultzatzen ari garen doako matrikulazio kanpaina bukatuko dela gogoratu nahi dizuegu. Kanpainari heltzeko beharrezko baldintzak: ondoz ondoko 12 hilabeteko iraunkortasun konpromisoa eta ordainketa guztien jakinaren gainean egotea....\nABENDUAK 24: 7:30 - 14:00 ABENDUAK 25: ITXITA/ CERRADOABENDUAK 31 : 7:30 - 14:00URTARRILAK 1: ITXITAURTARRILAK 5: 7:30 - 14:00URTARRILAK 6: ITXITAHondartza Kiroldegiko langileek Jai Zoriontsuak opa dizkizuete!...


Iruñeko Udaleko euskara ordezkariekin bilkura\n2015, irailak 15\nHizkuntza-eskubideen egoeraren berri emateko asmoz, Hizkuntz Eskubideen Behatokiko ordezkariak, Garbiñe Petriati zuzendaria eta Arantza Haranburu kudeatzailea, Iruñeko Udaleko Iñaki Azkona euskara teknikariarekin eta Maider Beloki euskara zinegotziarekin elkartu dira.\nHerritarra ahalduntzen denean aldaketarako giltzarri bihurtzen da\n2015, ekainak 18\n"Hizkuntza-eskubideen egoera Euskal Herrian 2014" txostenaren aurkezpenekin jarraituz, Ipar Euskal Herriari dagokion egoeraren berri eman du Garbiñe Petriati zuzendariak, Argitxu Etxandi lankideak lagunduta. Herritarren bultzadari esker egoera aldatzea posible dela esan du Petriatik.\nBehatokiak 2014ko txostena aurkeztu du (Bilboko Uriola).\n2015, ekainak 15\n'Hizkuntza-eskubideen egoera Euskal Herrian 2014' txostena eman du ezagutzera gaur Bilbon Hizkuntz Eskubideen Behatokiak. Herritarren bultzadari esker egoera aldatzea posible dela esan du Garbiñe Petriati eledunak. Admnistrazioei, "ezinbestean", "esku hartzeko" eta "aurrea hartzeko" eskatu die, eskubide guztien bermea "eurei dagokielako".\nHerritarren ahaleginak aldaketak eragiten ditu\n2015, ekainak 11\nHizkuntz Eskubideen Behatokiko zuzendariak, Garbiñe Petriatik, "Hizkuntza-eskubideen egoera Euskal Herrian 2014" txostena aurkeztu du gaur Bilbon. Herritarren bultzadari esker egoera aldatzea posible dela esan du Petriatik.\n« Aurrekoak 1 2 3 ... 15 16 17 18 19 ... 22 23 24 Hurrengoak »


EKONOMIA SOZIALA SUSTATZEKO LABORATEGIA\nEkonomia Sozialaren arloan ekintzailetza proiektuak sustatzeko ezagutza eta konexioak sortzen diren lekuak, topaguneak\nZER DA SOCIAL – LAB\nWorklaneko kide diren adituen, ikasleen, enpresen eta Prestakuntza Zentroetako irakasleen arteko topagunea.\nEzagutza landu eta garatzen duten solasaldi eta elkarrizketak sortzen diren laborategi soziala.\nEzagutza pertsonal eta soziala eraikitzeko prestakuntza eta berrikuntza lekua.\nWorklan Social Lab proiektuaren bidez daukagun asmoa zera da: enpresa eta pertsonei laguntza ematea COVID-19aren krisiaren ondorioz sortuko diren ekonomia eremu berrietan negozio-aukerak identifikatzen, pertsonen eta planetaren beharrizanei lehentasunak emanez.\nCOVID-19aren krisiaren ondorioz, aukera berriak ditugu pertsonak eta planeta erdigunean jartzen dituzten balio sozialak berreskuratzeko. Ekonomia sozialaren balioekin zuzenean konektatzen duten balioak\nEnpresa-proiektu berriak sustatzea.\nPrestakuntza, ikerketa eta garapen teknologikoaren bidez enpresen lehiakortasuna hobetzea.\nKomunitateak sendotu egiten dira ezagutza, ideiak, beharrizanak eta ametsak partekatzen dituztenean.\n“Ikaskuntza Komunitateak” izango dira Worklan Social Lab ekimenaren ikasketa prozesuen bideratzaile eta ezaugarri bereizleak. Horien bidez, ekonomia sozialaren balioak ondo ulertzeko eta COVID-19aren krisiaren ondorioz sortutako garapen-aukeraz ohartzeko elkarrizketa espazioak sortuko dira.\nIkaskuntza Komunitateen plataformaren bidez, enpresaren, hezkuntzaren eta gizartearen etorkizunaren inguruan pentsatu dezakegu, iraunkortasunaren ikuspegitik, betiere, planetaren eta bertan bizi diren pertsonen etorkizuna zainduz.\nAukeratu zure ikaskuntza komunitatea eta eman izena eman\nLau Ikaskuntza Komunitate sortuko dira COVID-19aren osteko suspertze ekonomikorako lagungarri moduan identifikatu diren bost sektore gorakorren inguruan, Europar Batasunaren proposamenari jarraituz.


Amezketako San Bartolome jaiak bihartik igandera arte ospatuko dira | El Diario Vasco\nTolosa GoierriAmezketako San Bartolome jaiak bihartik igandera arte ospatuko dira\nAmezketako San Bartolome jaiak bihartik igandera arte ospatuko dira\nIzer eta Alabier bihar arituko dira Amezketan. / YARZA\nJaien hasiera ofiziala 20:30ean izango da Euliaren jaitsiera eta agurrarekin\nNÚÑEZ AMEZKETA. Martes, 22 agosto 2017, 08:15\nSan Bartolome jaiak bihar hasiko dira herrian. Haurren egunarekin hasiko dira abuztuaren 23an. Goizez eta arratsaldez puzgarriak eta jolasak egongo dira eskolan. Haurrek bazkaria izango dute Zazpi-Iturri elkartean eta arratsaldeko saioari amaiera emateko 18:00ak aldera txokolate beroa banatuko da guztientzat. Ordu bete geroago, hau da 19:00etan, buruhandi eta txistulariekin kalejira egingo da.\nJaien hasiera ofiziala 20:30ean izango da, Euliaren jaitsiera eta agurrarekin, eta segidan zahagi-ardoa egingo da plazan. Gauean, Izer eta Alabier eta Elustondo anai-arrebekin erromeria goizaldera arte. Atsedenaldian, bingo saioa antolatuko da.\nAltuna III eta Merino II Jaka-Rezustaren aurka arituko dira igandean Larrunarri pilotalekuan\nOstegunean, hilaren 24an, San Bartolome egunean, mozorro eguna izango dsa Amezketan. 11:00etan meza nagusia ospatuko da eta eguerdian herri kirol saioa izango da. Ondoren, txakolin dastaketa egingo da. Arratsaldean, 16:00etan XII. Mus Txapelketari hasiera emango zaio eta 20:00etan mozorro lehiaketako sariak banatuko dira. 22:30ean Altuna anaien bertso saioa egongo da frontoian eta 23:30etik aurrera, Xarma taldearekin erromeria goizaldera arte. Atsedenaldian bingo saioa antolatuko da.\nHurrengo egunean, ostiralean, kuadrillen eguna izango da eta 10:00etan XVII. Pilota Txapelketa herrikoiaren finalak jokatuko dira frontoi zaharrean. 14:30ean kuadrillen bazkaria egingo da eta, jada iluntzean, 21:00etan sagardoa txiritik eskainiko da. Gauean, Iratzar taldearekin erromeria 23:00etatik aurrera, eta atsedenaldian bingo saioa.\nLarunbata Eulia agurtzeko eguna izango da. Eguerdian herriko haurren eta gaztetxoen herri kirol saioa antolatuko da. 13:30ean patata tortilla lehiaketa egingo da eta ondoren sariak banatuko dira. 20:30ean sagardo dastaketa egingo da plazan eta 23:30etik aurrera Fun&Go taldearekin erromeria izango da. Gauerdian Euliaren hileta egingo da eta, ondoren, txekorra zozkatuko da eta azken bingo saioa antolatuko da.\nIgandean ere izango da jaia Amezketan. Arratsaldean, profesionalen arteko pilota partidak jokatuko baitira Larrunarri pilotalekuan 17:00etatik aurrera. Hauek dira jokatuko diren bi partidak: Mendizabal III eta Erostarbe Ugalde eta Tolosaren aurka eta Altuna III - Merino II Jaka - Rezustaren kontra.\nBidania jaietan bihartik aurrera Irati Zubizarreta, una gran promesa


Errebainua handia da; azken baten milioiak dagoz. Lekukoak milioiak daukaz. Erlauntza bakotxean, esate baterako udan, euren sasoia danean, maiatzetik aurrera, lorak hasten diranean nektar eta guzti; erlauntza bakotxak 75.000 bizilagun daukaz. 60.000tik 75.000era, edo holangoren bat. Erlauntza bakotxak dauka kantidade hori.


Pensión Pico do Lugar aterpetxea | Etapa 29 Etapa de Palas de Rei a Arzúa | Camino de Santiago\nKokaleku honetan zaude: Azala > Bidaiak > Donejakue bidea > Aterpetxeak > Pensión Pico do Lugar aterpetxea\nEtapak Etapa 29: Etapa: Palas de Rei a Arzúa\nAterpetxeak: Pensión Pico do Lugar aterpetxea\n( 17:00 botoak ) Atsegin dut! 0 iruzkin\nHelbidea: Pico do Lugar kalea, 22\nHarremanetarako telefonoa: 661 633 669\nAterpetxeaz arduratzen den pertsona: Jose Manuel Pimentel\nErromesek Pensión Pico do Lugar aterpetxeari buruz zer iritzi duten\nPensión Pico do Lugar aterpetxeari buruzko informazioa\nNola zainduta dagoen: 2016ko urriaren 1ean inauguratua\nAterpetxean lekurik baden: 2020ko hurrengo denboraldia, urtarrilaren 2tik urtarrilaren 15era irekita, eta, gero, otsailaren 28tik abenduaren 31ra berriro.\nPrezioa: Literak logela mistoan, 12 euro lagun bakoitzeko / Banakako gela, bainu pribatuarekin: 37 € urte osoan, ekainean, uztailean eta abuztuan izan ezik (40 €). Logela bikoitza, bainugela pribatuarekin: 47€ urte osoan, ekainean, uztailean eta abuztuan izan ezik (50€). Logela hirukoitza bainugela pribatuarekin: 62€ urte osoan, ekainean, uztailean eta abuztuan izan ezik (65€).\nGelen azalpena: Bainugela pribatua duten 8 logela, bai banakakoak bai bikoitzak. Gela horietako 2 gela hirukoitzak izan daitezke. Ohe guztiak banakakoak dira. 22 litera, 14 eta 8 plazako 2 gelatan banatuak.\nErreserbatu leku bat aterpetxean: Bai, telefonoz eta webgunearen bidez\nIxteko ordua: 19:00\nGarbigailua: Bai (garbigailu industriala 4 euro), lehorgailua (3 euro)\nArmairuak: Bai, banakakoak\nHonela ikusten dute erromesek Pensión Pico do Lugar aterpetxea


ahotsenea Dagoeneko hamaika talde eta bakarlarik eman duzue izena AHOTSENEA gunean parte hartzeko uztailaren 14an Kobetamendin, @berritxarrak Lagun Artean kontzertuaren baitan. Gaur bertan jarriko gara zuokin harremanetan. Apuntatzeko epea bihar 10:00etan itxiko dugu. Milesker guztioi!! pic.twitter.com/0cVSr06aAc\nahotsenea Ahotsenea Kobetamendin izango da uztailaren 14an @berritxarrak en kontzertuan. Azalpenak eta parte hartzeko deialdia Facebook-eko orrian pic.twitter.com/alrmTbkom2


San Juan Txapelketako pilota partiduak jokatuko dira Astelenan barixakuan - etakitto.eus\nSan Juan Txapelketako pilota partiduak jokatuko dira Astelenan barixakuan\nAurreko astean hasitako San Juan Txapelketako kanporaketekin jarraituko dute Klub Deportiboko pilotariek. Pilota Eskolako txikienen tartea izango da oraingoan, eurak izango baitira lehen bi partiduetako protagonista: lehenengoan Markel Urainek eta Luka Condek gorriz jokatuko dute eta Saioa Oñederrak eta Gari Prietok urdinez; bigarrenean Kepa Telleriak eta Jon Cortinak osatutako bikoteak Julen Urangak eta Iñigo Uriak osatutakoari egingo dio aurre. Jaialdiarekin amaitzeko, eta Ufaberri Eskuz Binakako txapelketaren barruan, errendimendu kategoriako infantil mailako neurketan, Xuban Varonak eta Oñatz Urkiagak Oñatiko bikoteari irabazten saiatuko dira. Jaialdia 17:45ean hasiko da eta azken partidua 19:00etatik aurrera jokatuko.\nEtxetik kanpo, bestalde, helduen mailan Felix Condek Gipuzkoako Udaberriko eskuz banakako lau eta erdiaren barruko txapelketaren final laurdenetako partidua izango du Lazkaoko Izeta pilotalekuan. Eta Ekhi Azpilikuetak eta Ugaitz Segurolak osatutako bikoteak eskuz binakako txapelketako final zortzirenetakoa dute Beasainen bertako ordezkarien aurka. Eta, jubeniletan, Haitzart Iraolagoitiak Amezketan izango du erronka, bertakoaren aurka.\n#pilotasan uan txapelketa\n« Arima Galduak jugger taldekoek Udaberriko Kopa jokatu zuten Valladoliden [Argazkiak] KAXA Zirkoak aho zabalik laga zuen Coliseoan bildu zen jendea »


Ostiko-arkuen bi miaketatako estribo laguntzaileak aurkezten ditu. Eta mailarik gabe prismazko zutabe morbiduak mugarriekin koroatzen dute. Ostiko-arkuak eta morbido mugarriak basilikaren kanpoko irudiaren berezko osagarriak dira.\nTontorrak irudi piramidala dute absideko hortzen apainketarekin, oso estilizatuak goiko bandan estriboen gainean bolumen handiagoaren estalkian, batzuek animaliak irudia dira eta beste batzuk garezur gisa eredukoak.\nHarehariesko eskudelak inguratzen du goiko kortxela. Argitasuna sartzen da eki, hego eta mendebal tetik, iparraldetik huts destatu irekitzen dute haren trazeria zirkuluz bidez eginda, cuatrigeminado bat dago beste batzuk bereizten dute. Mendebaldearen saihetsak biarresetoi baxu aurkezten du aldeko ontzietan eta erdiaren bereidura nagusia.\nBeste ikusgai batzuk dituzte barrualdetik, berezia, leiho txiki bat abside atzeko aldean (Pascual Abaroan-ren hilobiaren gainetik) XIV mendeko kanpoko horma, gero girola egin zenean barrualdean utzita.


Escrito el 26 de Marzo de 2019 en vasco con un tamaño de 6,07 KB\n1898ko KRISIA:KOLONIETAKO GERRAK: Espainia inperio kolonial handia izan zen arren, 1895rako Puerto Rico, Filipinak eta Kuba ziren geratzen zitzaizkion kolonia bakarrak. Errestaurazio garaian, Estatu Batuek Kuban zituzten interes ekonomikoak sendotu egin ziren, baita Kubaren independentziaren aldeko mugimendua ere. Hainbat faktoreen ondorioz, gatazka hasi zen berrio ere Kuban eta Filipinetan 1895an. Parisko bake hitzarmenaren bidez, 1898ko abenduan,Kubari independentzia eman zion.MENDE AMAIERAKO KRISIA_ Estatu Batuek eragindako porrot militarrak ondorio txarrak izan zituen espainiarentzat. Pesimismoa zen nagusi herritarren artean eta horrek eragin handia izan zuen\nErrestaurazioaren sistema kritikatu eta sistema liberala defendatzen zuen, jauntxokeria, analfabetisoa, gobernu mota eta garaiko nekazaritza-ustiategiak deuseztatuz. Joaquin Costa izan zen aitzindari.\nErregenerazionismoaren aldeko jarrera eta pesimismoa nagusitu ziren. Miguel de Unamono, Pio Baroja, Ramiro eta Ignacio Zuloaga nabarmendu ziren. Espainia ilunaren kritikan jarri zuten arreta, eta modernizazio politiko, sozial eta ekonomikoaren beharra adierazten zuten.ERRESTAURAZIOAREN KRISIA: ALFONTSO XIII.Aren ERREGEALDIA:1875az gero, Errestaurazioaren sistemaren mende egon zen Espainia, baina Alfontso XIII.A errege jarri zenean (1902) krisia sortu zen.\nIndustrializazioak indar gutxi zuen, eta ekonomia nekazaritzan oinarritzn zen. Espainia hegoaldea latifundismoa zen nagusi, eta iparraldean minifundismoa. Nekazari gehienak oso baldinzta kaxkarretan bizi ziren, eta emigratu egin zuten, Industria guneetara edo Afrika eta Amerikara.\nGizartean eragina izan zuen nekazaritzan ematen ari zen pobretzeak, eta industriaren gorakadak. 1900. Urtetik aurrera, demografia jarraitasunez hazi zen.Biztanleriaren gorakadan, eragin handia izan zuen migrazioak. Gizartea estamentu modukoetan zatitzen zen.\nAlfonso XIII.Aren erregealdian nezionalismo katalanak eta euskaldnak garrantzi handi izan zuten, baita gelegismo eta Valentzianismoak ere. -Euskal nazionalismoa Katalanismoa baino gutxiago zabaldu zen, baina herritarren kataluiniakoak baino lotura estuagoa izan zuen. Sabino Arana hil ondoren (1903) autonomismoaren eta indepedentismoaren arteko eztabaida sortu zen. ELA sindikatua sortu zen, eta EAJ (PNV) sendotu egin zen\nEspainiako langileriak arazo asko zituen, eta sindikatuetan elkartzen hasi ziren. Haien egoera hobetzeko asmoz, grebak, manifestazioak eta ekimen iraultzaileak egiten hasi ziren.-UGT sindikatu sozialistak, erro sendoak egin zituen langile kualifikatuen eta hirietakolangileen artean. 1910tik aurrera Pablo Iglesias diputatua izan zuen gobernuan. Euskal herrian, Bizkaiko langileen ordezkaritza bete zuen sozialismoak, Perezagua buruzagi zuela.\nArazo militarra: Militar asko zeuden, proportzioan, buruzagiak soldaduak baino gehieago ziren gainera. Baliabide eta eraginkortasun gutxi zituzten gainera. Liskarrak konpontzera armada bidaltzen zutela ikusirik, proletario eta langileen artean militarren aurkako joera zabaldu zen.\nNazionalismoa 98ko krisaldia


Irekia Eusko Jaurlaritza - Gobierno Vasco :: Berrikuntza Publikoaren Mintegiak: Elkarlanea Administrazioan\nBerrikuntza Publikoaren Mintegiak: Elkarlanea …\n<iframe src="https://www.irekia.euskadi.eus/eu/embed/videos?video_path=2010%2F03%2F02%2Ftrabajocolaborativoenadministracion%2Fhtml5%2Ftrabajocolaborativoenadministracion.mp4" width="320" height="210" allowfullscreen></iframe>\nBerrikuntza Publikoaren Mintegiak: Elkarlanea Administrazioan Iturria: Irekia\nBerrikuntza Publikoari buruzko hirugarren\nMintegia Zerbitzu publikoan lan egiten dugunok, den-denok, jakintzaren langileak gara. Jakintza jende harremanak bultzatuta sortu eta zabaltzen da. Jesús Martínez-ek, Kataluniako Justizia Sailekoak, Administrazio Autonomikoetan egin diren praktika-komunitateetatik, orain arte talde-lanik arrakastatsuena zuzendu du. Gainera, orain dela gutxi, esperientzia horietan jasotako eskarmentua “El trabajo colaborativo en la Administración” izeneko liburuan jaso du.\nData: asteartean, 2010eko martxoaren 2an\nHizlaria: Jesús Martínez Marín\nIzenburua: ‘El trabajo colaborativo en la Administración’\nOrdutegia: 15:00etatik 16:45etara\nHitzaldiak Irekia atalean zuzenean ematen ditugu. Gainera, bideoak eta ikasmateriala (hizlariak baimena ematen duenean), euskadi.net-en jartzen dira.


Kutxa Fundazioaren laguntzen deialdia 2022rako - Kutxa Fundazioa\nKutxa Fundazioaren laguntzen deialdia 2022rako\nNoiz sortua: 03 Azaroa 2021\nGipuzkoako irabazi asmorik gabeko erakundeek 2022an garatu beharreko gizarte edota kultura ekimenetarako Kutxa Fundazioak ematen dituen laguntzen deialdiaren oinarriak.\n>> Oinarriak (pdf formatuan)\n>> Aurkezteko epea: 2021eko azaroaren 5etik, 9:00etan, abenduaren 9ra (14:00ak arte)\n>> Atari pribaturako sarbidea (eskuragarri aurkezteko epearen barruan)\n>> Prentsa-oharra (pdf formatuan)\nGipuzkoako gizartearekin duen konpromisoa betetzeko, Kutxa Fundazioak irabazi asmorik gabeko Gipuzkoako erakundeek garatutako proiektu sozial eta kulturalei laguntzeko urteroko deialdia egin du 2016. urtetik.\nDuela gutxi, Kutxa Fundazioak hausnarketa estrategikoko prozesu bat egin du, eta bere helburutzat definitu du Gipuzkoa kultuagoa, sortzaileagoa, bidezkoagoa eta iraunkorragoa lortzen laguntzeko erantzunak sustatzea eta babestea, gaitasun kritikoa eta konpromiso kolektiboa sustatuz, eta hori lortzeko Gipuzkoako pertsona eta erakunde guztiek euren konpromiso soziala eta ingurumenekoa aktiba dezaten eta 2030 agenda lor dezaten helburu bezala definitu du.\nHorretarako, Kutxa Fundazioak hainbat jarduera-ildo garatuko ditu, eta berrikuntza gisa, bi laguntza-deialdi sustatuko ditu 2021 – 2022 aldian, urtero egin ohi zen deialdi bakarraren ordez:\nDeialdi bat, Gipuzkoako irabazi asmorik gabeko erakundeek 2022an garatu beharreko gizarte edota kultura ekimenei laguntzeko eta elkarte-sarea indartzeko, beren programak eta zerbitzuak Gipuzkoa kulturatuagoa, sortzaileagoa, bidezkoa eta iraunkorrago baten alde garatzeko.\nBigarren deialdi bat, Kutxa Fundazioak 2030 Agendari lotutako lehentasunezko erronka estrategikoei erantzuten dieten proiektu eraldatzaileak garatzen dituzten erakundeen arteko aliantzen bidez berrikuntza soziala bultzatzeko.\nDeialdi horiek Nazio Batuen Garapen Iraunkorreko Helburuen eta Agenda 2030en barruan daude.\nTestuinguru horretan, Kutxa Fundazioak Gipuzkoako irabazi asmorik gabeko erakundeek 2022an garatu beharreko gizarte edota kultura ekimenetarako laguntzen deialdiaren oinarriak jarri ditu abian, hurrengo epigrafean zehazten diren esparruetan gizarte edota kultura -ekimenak garatu eta sustatzen dituzten erakundeei laguntzeko, garapen jasangarriaren helburuei eta Nazio Batuen 2030 garapen-agendari erantzunez.\n02. 2022 Gizarte edota Kultura Ekimenen Deialdiaren helburua\nDeialdi honen helburua da 2030eko Garapen Iraunkorraren Agendari erantzunez, jarduera eremu hauetan gizarte edota kultura ekimenak garatzen dituzten irabazi-asmorik gabeko erakundeei laguntzea.\nGenero-berdintasuna, feminismoa eta gizarte-ekitatea sustatzea (5. GJH)\nGenero-aldea atalartekotasunetik murriztea sustatzen duten ekimenak.\nPobrezia, gizarteratzea eta bizikidetza (1. eta 10. GJH)\nEgoera ahulean dauden pertsona eta kolektiboei laguntzen dieten ekimenak, aukera-berdintasunaren paradigmatik abiatuta, inor baztertu gabe.\nGizarte ongizatea eta autonomia pertsonala sustatzea (3. GJH).\nAhalduntze pertsonala eta soziokomunitarioa eta autonomia pertsonala sustatzeko ekimenak.\nBalioetan heztea eta herritartasun kritikoa sustatzea. (4. GJH)\nHerritartasun kontziente eta konprometitua eraikitzea bultzatzen duten ekimenak. Gizarte irekia, plurala eta solidarioa eraikitzeko eta osatzeko gai dena.\nHaurrak eta gazteak babestea (10. GJH)\nGizartean baztertuak izateko arriskuan dauden adin txikikoak eta gazteak babesteko ekimenak, baliabide eta zerbitzuak berdintasunez eskura ditzaten.\nIraunkortasunerako eta klima-aldaketaren aurkako borrokarako hezkuntza (12, 13, 14 eta 15. GJH).\nLarrialdi klimatikoari aurre egiteko aktibazio soziala sustatzen duten kontzientziazioari lotutako ekimenak.\nKultura sustatzea (11. GJH)\nSorkuntza eta ekoizpen artistikoari laguntzeko ekimenak, eta herritarren parte-hartzea sustatzen duten kultur ekitaldiak antolatzea.\nEuskara ikuspegi integratzailetik sustatzea. (18*. GJH)\nEuskara, haren erabilera eta ikaskuntza gizarte-kohesiorako eta euskal kultura eta arimaren transmisiorako bide gisa sustatzeko ekimenak.\nZahartze aktiboa eta bakardadearen prebentzioa (3. GJH).\nAdinaren aurka borrokatzen duten ekimenak, zahartze aktiboa sustatzen dutenak, horri lotutako mendekotasun-egoerak prebenituz eta belaunaldien arteko harremanak erraztuz.\n03. Irabazi asmorik gabeko entitateek bete beharreko baldintzak\nDeialdi honetan irabazi asmorik gabeko entitateek parte hartu ahalko dute, baldintza hauek betetzen badituzte:\nIrabazi asmorik gabeko entitate gisa eratuta eta dagokion erregistroan inskribatuta egotea.\nGutxienez urtebeteko antzinatasuna izatea, kasuan kasuko erregistroan izena ematen denetik, deialdian parte hartzeko unean.\nEgoitza ofiziala eta ekimena Gipuzkoan garatzea edo Gipuzkoan errotze sozial egiaztagarria izatea.\nZerga eta lan arloko betebeharrak egunean izatea.\nAurkeztutako ekimena garatzeko kaudimena egiaztatzea, horretarako eskatzen den dokumentazioaren bidez.\nAurreko deialdietan Kutxa Fundaziotik jasotako laguntzak behar bezala justifikatu izana.\nBanku kontu bat izatea Kutxabank S.A.n, non entitate onuradunak jasotako zenbatekoa sartuko baita.\nBeste irabazi asmorik gabeko erakunde batzuekin lankidetzan garatutako ekimenek parte hartu ahal izango dute deialdian; hala ere, erakunde bat izango da eskatzailea eta, hala badagokio, Kutxa Fundazioarekin hitzarmena sinatuko du honek; laguntzaren onuraduna izango da eta Kutxa Fundazioaren aurrean ekimena bere osotasunean gauzatzeko ardura izango du. Entitate laguntzaileak behar bezala erregistratuta egon beharko dira plataforman eta irabazi asmorik gabeko erakundeei oinarrietako 03 puntuan eskatzen zaizkien bete beharreko baldintzak beteko dituzte.\nAdministrazio publikoak, estatukoak, autonomikoak eta tokikoak.\nAurreko puntuan aipatutako administrazio publikoei lotutako edo haien mendeko erakunde autonomoak, enpresa-entitate publikoak eta gainerako erakunde publikoak. Adibidez, mankomunitateetako edo tokiko garapen-agentzietako erakundeak, administrazioko erakunde autonomoak, etab.\nAdministrazioari lotutako edo haren mendeko sozietate eta fundazio publikoak.\nEnpresei, ikerketa zentroei edo unibertsitateei lotutako irabazi asmorik gabeko entitateak.\nLanbide eta/edo enpresa izaerako elkarte edo entitateak.\n04. Deialdiaren xede diren ekimenei eskatzen zaizkien baldintzak\nEkimenak edo zerbitzuak Gipuzkoan garatu beharko dira eta lurralde horretan bizi diren pertsonak izango dira hartzaileak.\nDeialdi honetatik kanpo daude ekitaldi puntualetara zuzentzen diren ekimenak, hala nola, jardunaldiak edo mintegiak, azterlanak, ikerketak, etab.\nGizarte-zerbitzuak emateko finantziazioa eskatzen bada, ezin izango dira izan Gipuzkoako Foru Aldundiaren Zorroaren Dekretuan zerrendatutako Prestazioen Katalogoan sartutako zerbitzuak, salbu eta finantzaketa publikoak zerbitzu horren kostu osoa estaltzen ez badu. Kasu horretan, behar bezala justifikatu beharko da.\nKasu guztietan, entitateek ekimenak edo zerbitzuak finantzatzeko eskatuko da, bai funts propioen bidez, bai beste entitate edo erakunde batzuek emandako baliabideen bidez, gutxienez %25a.\n05. Eskaerak aurkeztea\nEntitate bakoitzak eskaera bakarra aurkeztu ahalko du, bere deskripzio eta aurrekontuarekin, eta 02. epigrafean zehaztutakoetatik zein esparruri lotzen zaion adieraziko du.\nGainera, entitate berak proiektu baten aurkezle gisa eta proiektu bakar baten laguntzaile gisa parte har dezake.\nEskaerak Kutxa Fundazioaren deialdien atariaren bidez egingo dira, plataforman erregistratu ondoren, eta behar diren datu eta frogagiri guztiak aurkeztuko dira. Atarira Kutxa Fundazioaren www.kutxa.eus webgunearen bidez sartu ahal izango da, “Deialdiak” atalean.\nEskaera ez da tramitatutzat joko eta, beraz, ez da ebaluatuko Kutxa Fundazioak balioztatu ezean.\nInformazio eta dokumentazio guztiak indarrean egon beharko dute eskaera aurkezten den unean.\nDatuen babesari dagokionez, erakundeek Kutxa Fundazioarekin duten harremana datu pertsonalak babesteko indarrean dagoen legeriaren mende egongo da.\nEzarritako epetik kanpo jasotako eskaerak ez dira onartuko.\nEntitate bat Kutxa Fundazioak sustatutako edozein deialditan laguntza baten onuradun izateak ez du esan nahi beste helburu bat duten beste deialdi batzuetara aurkeztu ezin daitekeenik, baldin eta behar bezala bete baditu finantza-justifikazioko baldintzak eta deialdi bakoitzean eskatutako jarduerak\nProiektuak 2022an gauzatu beharko dira.\nEntitatea akreditatzeko dokumentazio hau aurkeztu beharko da (nahitaezkoa):\nEntitatearen identifikazio fiskaleko txartelaren kopia.\nEntitatearen estatutuen kopia, behar bezala legeztatuak.\nEskatzailearen ordezkaritza ahalmenen kopia, edo, bestela, estatutuen arabera entitate eskatzailearen izenean jarduteko gaitasuna ematen dion karguaren izendapena.\nProiektuaren kudeaketan erakundea ordezkatzen duen pertsonaren NAN.\nEntitateak dagokion erregistro administratiboan duen inskripzioaren kopia.\n**Deialdien plataforman erregistratuta dauden irabazi-asmorik gabeko erakundeek dokumentazioa berrikusi beharko dute, behar bezala eguneratzeko, hala badagokio.\nHonako agiri hauek aurkeztu beharko dira eskaera aurkezteko (nahitaezkoa):\nOgasunarekiko betebeharrak eguneratuak dituela frogatzen duen ziurtagiri eguneratua.\nGizarte Segurantzarekiko betebeharrak eguneratuak dituela frogatzen duen ziurtagiri eguneratua.\nAzken bi ekitaldietako galdu-irabazien kontua, legezko ordezkari batek sinatua.\nAzken ekitaldiko Sozietateen gaineko Zergaren aitorpen osoa.\nKutxabank, S.A.ren kontu korrontearen titulartasuna frogatzen duen ziurtagiria.\nProiektuaren aurrekontua eta aurrekontuaren frogagiriak.\nLankidetza horretan parte hartzen duten entitateek lankidetza hori frogatu beharko dute. Horretarako, lankidetzan aritzen diren entitateen ordezkariek sinatutako plataforman eskuragarri egongo den agiria aurkeztu beharko dute.\nDokumentazio gehigarria (ez da nahitaezkoa)\nProiektua finantzatzeko beste iturri batzuen ekarpenari buruzko ebazpenaren edo ebazpenen kopia, edo, ebatzi gabe badago, eskaeraren kopia.\nEntitatearen bolondresen plana.\nKode etikoa, jokabide kodea, berdintasun plana, gizarteratzeko politikak edo bizitza pertsonala, familia eta lana bateratzeko plana eta hizkuntza politikarako plana.\nAurkeztutako ekimenak baloratzerakoan irizpide hauek hartuko dira kontuan:\nEntitatearen balorazioa (% 30)\nEgokitasuna: Kutxaren estrategiarekin bat datorren jarduera-eremua\nEsperientzia eta gaitasun teknikoa: ekimenen kudeaketan esperientzia izatea eta garaiz eta behar bezala justifikatzeko gaitasuna.\nOinarri soziala: bazkide/elkartuen edo boluntario aktiboen eta xedearekin konprometitutakoen oinarri soziala.\nBideragarritasun eta iraunkortasun ekonomikoa: entitatearen jasangarritasun ekonomikoa eta proaktibitatea finantzaketa iturriak bilatzean.\nEntitatearen balorazioan gutxienez % 50a lortu beharko da.\nEkimenaren balorazioa (% 70)\nEgokitasuna: deialdiaren helburura eta Kutxaren helburu eta lehentasunetara egokitzea\nJustifikazioa: ekimenaren testuingurua eta beharra behar bezala azaltzea eta irtenbide diferentziala identifikatzea.\nDiseinuaren kalitatea: ebaluatzaileek hautemandako kalitatea, ekimenaren gauzatzea eta jasangarritasuna bermatzeko\nBideragarritasun ekonomikoa: erakundeak ekimenari ekarriko dizkion baliabide propioak zehaztea, giza baliabideen, baliabide materialen eta ekonomikoen koherentzia ekimenaren kostu osoarekin.\nEspero den eragina: onuradunengan izango duen eragina neurtzea, beste interes talde batzuetan zeharkako eraginak sortzeko aukera, ekimenaren irismena, gizarte arazoei aurre egiteko formula berriak planteatzea, etab.\nZeharkako alderdiak: generoaren, euskararen eta ingurumenaren alderdi praktiko eta estrategikoak kontuan hartuko dira ekimenaren esku-hartzean.\nAlderdi bertikalak: ekimenaren planteamenduan beste eragile batzuekiko lankidetza maila.\nEkimenaren onurak jasangarriak izatea: badira mekanismoak onuradunek ekimenari jarraipena edo erreplikazioa emateko, finantziazio-iturri alternatiboak aurreikusten dira, etab.\nEkimenaren balorazioan gutxienez % 60a lortu beharko da.\n09. Ekarpen ekonomikoa eta gastu egozgarriak\nKutxa Fundazioak gehienez ere aurkeztutako aurrekontuaren %75a emango du. Hala ere, Kutxa Fundazioak ezin izango du 20.000 euro baino gehiago ekarpen ekonomikoa eman banakako ekimenen kasuan, eta 50.000 euro baino gehiago lankidetza ekimenen kasuan.\nGuztira finantzatu beharreko zenbatekoak, bai Kutxa Fundazioak ematen dituen laguntzengatik, bai eskaeraren xede den ekimenak jasotzen dituen beste laguntza osagarri batzuengatik, ez du gaindituko ekimenaren zenbateko osoa edo aurrekontua. Kutxa Fundazioak diru-laguntza bat emateak ez du esan nahi Fundazioaren baliabideak doan erabili ahal izango direnik.\nKutxa Fundazioak ematen duen laguntza eskaeraren xede den ekimena gauzatzearekin zuzenean lotutako gastuak ordaintzeko erabiliko da, eta argi eta garbi azaldu eta justifikatu beharko da ekimena garatzeko beharra.\nEz da laguntzarik eskatuko gastu hauetarako:\nDeialdiaren urtetik kanpo egindako gastuak (2022).\nLangile berriak kontratatzea, kalte-ordainak edo lan bajak.\nBoluntarioen dedikazio orduak.\nZorrak, finantza-amortizazioak, komisioak edo finantza-gastuak, tasak, isunak edo zehapenak ordaintzea.\nBeste entitate batzuei funtsen transferentzia hutsa diren gastuak.\nKutxa Fundazioaren iritziz, ekimenarekin zerikusirik ez duten gastuak.\n10. Aurkezpen epea\nLaguntzak eskatzeko epea 2021eko azaroaren 5ean hasiko da, 9:00etan, eta aurkezteko azken eguna 2021eko abenduaren 9a da, 14:00etan.\nLaguntza emateko prozedura norgehiagokakoa izanen da, deialdi eta hautapen prozedura bakarraren bidez. Deialdi honen onuradunak izanen dira puntuaziorik onena lortzen duten entitateak, aurrekontua agortu arte.\nKutxa Fundazioaren Patronatuak, hala badagokio, 2022ko martxoaren 4rako ebaluatu eta ebatziko du deialdi honetan emango diren laguntzen hautaketa, kontsultatzea egoki iritzitako adituen aholkularitzarekin batera. Kutxa Fundazioak erakunde eskatzaile bakoitzari ebazpen honen berri emango dio eta www.kutxa.eus web orriaren bidez eta egokitzat jotzen dituen baliabide eta sare sozialen bidez ere argitara dezake. Oinarri hauetan aurreikusten ez diren gaiak Kutxa Fundazioaren irizpideen arabera ebatziko dira, eta haren erabakiak ezin izango dira errekurritu. Deialdian parte hartzeak berarekin dakar oinarri hauek onartzea.\nIrabazi asmorik gabeko entitateek hilabeteko epea izanen dute, jakinarazpena jasotzen dutenetik hasita, hala badagokio, emandako laguntza ukatzeko, ekimena eskabidean aurkeztu zen bezala edo berezko beste arrazoi batzuengatik egin ezin dutelako.\n12. Lankidetza hitzarmena\nKutxa Fundazioak lankidetza hitzarmen bat sinatuko du esleituak diren erakunde bakoitzarekin. Laguntzaren zenbatekoa Kutxabanken, S.A.ren kontu batean ordainduko du, bi epetan: laguntzaren %75 lankidetza hitzarmena sinatzean eta gainerako %25a ekimena gauzatzeko azken memoria aurkeztu eta onartu ondoren. Nolanahi ere, 2023ko urtarrilaren 31 baino lehen aurkeztu beharko da.\nJakinarazpena egin eta hilabeteko epean hitzarmena sinatzen ez bada, laguntzaren onuradunari egotz dakiokeen arrazoiren batengatik, uko egin diola ulertuko da.\nHautatutako irabazi asmorik gabeko entitateek laguntzaren xede den ekimena osorik gauzatu dela justifikatu beharko dute, eta, horretarako, hura gauzatzeko azken memoria aurkeztu beharko dute. Memoria horretan, egindako gastuak, ekimena garatzeko lortutako diru-sarrerak eta ordaindutako fakturak jasoko dira. Bigarren ordainketa egin aurretik, Kutxa Fundazioak balidatuko du azken memoria. Azken memoriaren formatua deialdien atarian dago.\nKutxa Fundazioak eskubidea du ordaindutako kopuruak erreklamatzeko, baldin eta ekimena gauzatzen bukatzen ez bada edo ekimena gauzatzen ez bada aurkeztutako agiriekin bat ez datorren moduan. Halaber, entitateak aurkeztutako justifikazio memoria berrikusi ondoren, Kutxa Fundazioak zehazten badu ezarritako baldintzak betetzen ez dituela, ez du laguntzaren gainerako% 25 ordainduko.\nKutxa Fundazioak behar diren berrikuspenak egin ahal izango ditu deialdiaren bidez babesten dituen ekimenak gauzatzeko.\nBaldintzen eta oinarrien azken interpretazioa Kutxa Fundazioari dagokio.\nOinarrietako edozein atal betetzen ez bada, baztertu eginen da eskaria.\nKutxa Fundazioaren erabakia apelaezina da.\nDeialdira aurkezteak berekin dakar oinarriak onartzea eta Kutxa Fundazioaren oinarriak eta interpretazio irizpideak onartzea.\nEntitate batek aurkeztutako ekimen bat deialdi honetako laguntzaren onuraduna izateak ez du esan nahi ekimen horrek hurrengo deialdietan ere laguntza jasoko duenik.\nLaguntzen deialdia eta oinarri arautzaileak Kutxa Fundazioaren Patronatuak onetsi zituen 2021eko irailaren 30ean.


Kilometroak 2015eko osagaiak hauexek izan dira: poza, irribarrea eta giro ona! Zorionak guztioi! | Usurbildarrak aurrera\n← Bizikletaren erabilera bultzatuko da KMK15 egunera etortzeko\nAsteazkenean Matrakak Usurbilgo Talde Feministak kalera ateratzeko deia egin du →\nKilometroak 2015eko osagaiak hauexek izan dira: poza, irribarrea eta giro ona! Zorionak guztioi!\nPosted on 2015/10/06 | Utzi iruzkina\nEguraldiak momentu batzuetan lagundu ez arren, igandean ospatu zen Kilometroak 2015eko jaiak arrakasta handia izan zuela adierazi dute antolatzaileek. Jarraian egunak eman zuenaren berri laburbildurik:\nAntolakuntzako kideak oso pozik\nZorionak eta eskerrik asko Usurbil eta Usurbildarrak!!!\n“Antolakuntzako kideak oso pozik gaude, eguraldiak zenbait plan aldatzea eskatu digun arren, aurre egiten asmatu dugulako. Sekulako erantzuna eman dute boluntarioek, herritarrek eta baita Usurbilera gerturatu diren milaka euskaltzalek ere. Tailer inklusiboak primeran joan dira, komun unibertsalak ere arrakasta izugarria izan du, eta Erronkan parte hartu duten erronkariek itsu baten edo gurpildun aulkian dagoen pertsonaren azalean jartzeko aukera izan dute, jokoen bidez. Giro ederrean etorri da jendea bizikleta martxan Donostiatik, iturriko urak harrera oso ona izan du Usurbilera bertaratu direnen artean eta ahalegin berezia egiten da egunean sortutako hondakin guztiak behar bezala sailkatzen, ondoren birziklatu ahal izateko; baita edalontzi berrerabilgarriak berreskuratzeko ere”. (www.kilometroak.eus)\nKMK2016 lekukoa Bergarara\nUdarregi Ikastolaren eskutik Bergarako Aranzadi ikastolak hartu du hirugarren aldiz Kilometroak 2016 antolatzeko lekukoa.\nJoan Mari Torrealdairi omenaldia\nHasiera ekitaldia berezia izan. Ez zen zinta mozketarik izan. Protagonista nagusietako bat soka izan zen; euskararen eta ikastolen inguruan biltzeko nahiaren sinbolo izanik, abestiaren letrari jarraituz, herritarrek eta politikariek heldutako sokarekin lotzeak eman zion ofizialki hasiera. Eguerdian berriz, Udarregi Ikastolak Joan Mari Torrealdai omendu zuen. Joan Mari Torrealdaik izan zuen bi soka muturrak lotzeko ohorea.\nArg.: Noaua!, Kilometroak2015\nEkitaldi irekieran ikastolako ordezkariak, udalekoak zein instituzio publikoetakoak izan ziren. Bakoitzak bere tartea izan zuen.\nXabier Arregi, Usurbilgo alkatea:\nMariaje Imaz, Udarregi Ikastolako zuzendaria\nXabier Alustiza, Udarregi Ikastolako lehendakaria\n300etik gora erronkari\nArrakasta handi izan zuten guneetan egon ziren Erronka jokoek. Finala Bizkarreko gunean egin zen eta bertan mundua bildu zela esan liteke. Herri ezberdinetako gazteek erakustaldi bikaina egin zuten. Gaitasun guztiak jokoan izan ziren erronkaren final inklusiboan. Garaileak Oriotarrak izan ziren.\nArg.: Noaua! Kilometroak2015\nJai giroa nagusi edonon\nBost guneetan eta ibilbide guztian giro ederra egon zela ezin uka. Edonon jaia, poza, irribarrea, giro ona ikusten zen. Jarrain zenbait argazki guzti horren erakusgarri. Argazki gehiago: www.flickr.com/photos/kmk15usurbil.\nArgazkiak: Noaua!, Kilometroak 2015, Usurbilgo Zero Zabor, Xingola\nSare sozialetan ere izan da oihartzuna. Hementxe horietako batzuk:\n60.000 euroko sari potoloaren zozketa\nAtzo egin zen 60.000 euroko sari potoloaren zozketa. 51.855 izan da zenbaki saritua. Irabazkea antolatzaileekin harremanetan jartzera gonbidatu dute. Saridun zenbakia agertzeko epea hilabeteko da. Agertuko ez balitz, ordezko zenbaki saritua 2.689 izango da. Harremanetarako: Udarregi Ikastolako idazkaritzako telefono zenbakia: 943 361 216.\nKariberako bidaiaren zozketa\nKariberako bidaiaren zozketa zenbaki saritua 9.140 izan da. Saritua agertuko ez balitz, ordezko zenbaki saritua 7.597 izango da.\ndiruz laguntzeko aukera zabalik\nUdarregi Ikastolak diruz laguntzeko bideak zabalik jarraitzen duela jakinarazi du. Beraz, egunean bertan egon ezin zutenek oraindik aukera dute ekarpena egieko bi kontu hauetakoren batean.\nKutxa ES 56 2095 5001 0091 1435 4829\nLaboral Kutxa ES 22 3035 0235 2223 5003 5198


Medina del Campo | Bidaia Albisteak\nValladolid probintziaren hego-mendebaldean kokatuta, Medina del Campo erromatarren aurreko jatorria duen hiriburua da, hiriburua 45 kilometrora dagoena. Valladolideko bigarren hiri garrantzitsuena da eta ezaguna da bere gazteluagatik eta ondare historikoagatik lurralde honetatik hainbat kultura igaro direnetik, hala nola erromatarrak edo musulmanak.Izan ere, medina hitza arabieratik dator eta hiria esan nahi du.\nGaur egun oso interesgarria da Historia, landa turismoa eta gastronomia ona maite dutenentzat, non bere ardoa nabarmentzen den, Rueda jatorri izendapenarekin. Datozen hilabeteetan Gaztela eta Leonera irteera egiteko asmoa baduzu, hona hemen zer ikusi Medina del Campon.\n1 La Motako gaztelua\n2 Elikagaien Merkatua\n3 Hispanitatearen Plaza Nagusia\n4 Azokaren Museoa\n5 Dueña jauregia\n6 San Jose komentua\n7 San Juan de la Cruz ermita\nXII. Mendean eraikia eta XV .an zabaldua, gaztelu hau funtsezkoa izan zen Espainiako Erdi Aroan. Izen hau muino txiki edo orban batean kokatzeagatik jasotzen du, maila estrategikoan leku pribilegiatua baita, bertatik lurraldearen zati zabal bat ikusten baitzen, defentsa abantaila ugari ematen zituena.\nLa Motako gazteluaren funtzio nagusia bere jatorritik defentsa zen, nahiz eta historian zehar Hernando Pizarro edo César Borgia bezalako pertsonaientzako artxibo eta kartzela izan den. Errege Katolikoen garaian bizi izan zuen distira garaia eta 1520an Comunerosen matxinadan Karlos V.aren tropen helburuetako bat izan zen.\nMedina del Campoko La Mota gaztelura iristean, etsaiei geziak jaurtitzeko erabili ziren kanpoko fatxadako zuloak deigarriak dira. Bertan, Torre del Homenaje ere nabarmentzen da. Bisita orokorra Burdin Aroko historiaurreko aztarnategiarekin hasten da, gotorlekuko turismo bulegoaren beheko aldean kokatuta. Ondoren, Arma Patiora joango gara eta bertan eraikuntza honen betiko edertasuna ikusiko dugu eta gotorlekuko gainerako geletara patio horretan kokatutako eskailera batetik sartuko gara.\nGaur egun, La Mota gaztelua Gaztela eta Leongo Juntari dagokio eta ikastaro, kongresu eta erabilera turistikoetarako prestakuntza zentro gisa funtzionatzen du.\nIrudia | Valladolid egunkaria\nMedina del Campo Erdi Aroan garrantzi handia zuen hiria izan zen Valladolid erresumako hiriburua zenean egiten ziren azokak zirela eta 20.000 biztanle zituen.\nAbastos merkatura edo Reales Carnicerías-era joateko (lehen XVI. Mendean deitzen zitzaion moduan) trenbideko bideak zeharkatu behar dira gazteluko azpiko pasabide batetik bestera joateko. Oinplano angeluzuzena duen eraikina hiru nabeetan banatuta dago, merkatuko merkatuak gogora ekartzen dituzten zutabeetako arkupeen bidez eta barruan gastronomiari eskainitako hainbat establezimendu daude. Hemen, Zapardiel ibaiaren ertzean, etxeko pintxo goxoak aurki ditzakezu prezio onean.\nHispanitatearen Plaza Nagusia\nIrudia | Tripadvisor\nMendebaldeko hektarea eta erdiko Espainiako handienetakoa dela eta, Medina del Campo azoka ospetsuak XV eta XVI mendeetan ospatzen ziren plaza da, inguruko eskualde guztietako merkatariak erakartzen dituena. Merkataritzari eskainitako espazio zentrala izanik eta bertakoen eta bisitarien topagunea izan zen. Hiriko eraikinik garrantzitsuenak plaza nagusian eraiki ziren: San Antolingo Kolegiata, Udaletxea eta Testamentuen Errege Jauregia. Aipagarria da hemen 1504an hil zen Isabel Katolikoaren erreginaren monumentua ere.\nSan Martin elizaren barruan Azoken Museoa dago, XV. Eta XVI. Mendeetan Medina del Campoko azokek izandako garrantzi handia gogorarazten digun lekua. Espainian dauden azoken laginak biltzen ditu, behin-behineko eta aldi baterako bildumekin.\nIrudia | Miguel Hermoso Cuesta\nMendeko Errenazimentuko jauregi baten aurrean gaude, Monumentu Historiko-Artistiko gisa sailkatua. Gaur egun IES gisa erabiltzen den eraikinak bi solairu eta dorrea ditu izkinetako batean. Sabaia artelanaren eta klaustroaren edertasuna nabarmentzen dira.\nSanta Teresa de Jesusek bere hiritik kanpo ezarri zuen lehenengo komentua da. 2014tik eraikinaren itxieraren zati bat bisitatu dezakezu, zehazki eraikinaren zatirik zaharrena.\nSan Juan de la Cruz ermita\nMendean, San Joan Gurutzekoak bere apaiz ordenazioko meza kantatu zuen Medina del Campon, desagertuta dagoen Santa Ana monasterio karmeldarrean, zehatzago esateko Santo Kristoren kaperan.\nArtikuluaren bide osoa: Bidaia Albisteak » Ihesaldiak » Weekend » Medina del Campo\nZer ikusi Australian\nAlbarracín, Espainiako herririk ederrena


Bi zeru lotzeko hegaldia - Busturialdeko Hitza : Busturialdeko Hitza\nGoitik iritsi ziren bonbak. Hodei artean zebiltzan Condor legioko hegazkinek jaurti zituzten 1937ko apirilaren 26an, eta sumina eragin zuten gernika-lumotarren eta inguruko bizilagunen artean. Orain, baina, beste errelatu bat kontatzera datoz hegazkinak.\nMemoria eta sormena uztartuz, iragana gogoratu eta etorkizunari mezua bidali gura dio Michael Kant artista alemaniarrak bihar, 13:00etan, Bakearen Nazioarteko Egunean. Adiskidetzea gura du, sorkuntzaren bidez bakerantz bideraturiko oroimenezko kultura kontzeptua garatu. Horregatik otu zitzaion zeru trukaketa egitea, “etsaitutako” bi herrien arteko adiskidetza irudikatzeko eta memoria historikoa lantzeko.\nHori horrela, udalerriko zerua irudikatzen zuen 100 metro karratuko margolan bat aireratu zuen Berlingo zeruan apirilaren 26an, bonbardaketaren urteurrenean. Eta bihar, Berlingo zerua jarriko du Gernika-Lumo eta inguruetako herrien gainean.\nBertako artistak bidelagun izan ditu proiektuan, bai eta Gernika Gogoratuz eta Alemaniako Gernika Deutsch-Baskischer Kulturverein taldeko kideak ere. Damaris Pan EHUko Arte Ederretako Fakultateko irakasleagaz, Angela Lopez Gernikako Astrako kideagaz eta Maitane Azurmendi Gernikako Lobak elkarteko kideagaz egon da.\nBerotasuna sentitu du udalerrian, eta gustura aritu da bertako artistekin lanean. “Nire lan pertsonal eta politikoena da”, aitortu du artista alemaniarrak. Izan ere, Gernika-Lumo bonbardatu zuen Condor legioko kide izan zuen aita, eta denbora luzez sentitu du iragan horren zama: “Behartuta joan zen armadara, 22 urte besterik ez zituela. Derrigortutako soldadutza egin behar izan zuen, eta hasieran hori sinistea ere kostatzen zitzaidan”.\nAngela Lopez: “Astran margotzea oso berezia da; bonbardaketagaz lotura zuzena dauka”\nArrazoi pertsonaletan oinarrituta erabaki du, beraz, Gernika-Lumo eta Berlin batzea. Hala eta guztiz ere, zeru trukeen proiektua orain dela urte asko hasi zen lantzen. “Aspaldi hasi nintzen horrelako proiektuak burutzen. Zeruak irudikatzen 20 bat urte daramatzat“, dio alemaniarrak.\n1999. urtean egin zuen lehen zeru trukaketa Alemania eta Ameriketako Estatu Batuak batuz. Floridan zegoela otu zitzaion ideia, hegazkin batek publizitate pankarta bat zeramala ikusi zuenean. Hala, sormena martxan jarri, eta zeruak pankartetan irudikatzen hasi zen.\nBeste herrialde batzuetako zeruak zeruetan jartzea apur bat “zentzugabea” ere badela dio artistak: “Lanek badute euren puntu absurdoa. Zeru zati bat jartzen dugu zeruan! Gustatzen zait hori. Lanak ez du zertan etengabe politikoa izan behar. Ederra da pankarta, artistikoa. Proiektua ezagutzen ez duten pertsonentzat ere polita da margolana zeruan ikustea”.\nOrduko proiektu haietan, baina, ez zuela “etsaitutako” bi herri adiskidetzeko helburua izan adierazi du, eta ideia hori beranduago hasi zela lantzen aitortu du. Bide hori amaitutzat eman zuenean pentsatu zuen Gernika-Lumoren eta aitaren historia bateratzea.\nLanketa sakona. Bihar burutuko den proiektua duela bi urte etorri zitzaion burura. Portugalen zegoela Euskal Herria bisitatu zuen, eta orduan erabaki zuen memoria historikoa lantzen zuen bere lehengo lana aurrera eramatea.\nMaitane Azurmendi: “Bihar zeruan ikusiko den pankartak adiskidetzarako mezua zabalduko du”\nDeiak egiten hasi zen, eta artistak elkarlanari garrantzi handia ematen dionez, Gernika Gogoratuzeko kideekin zein bertoko artistekin harremanetan jarri zen. Damaris Pan EHUko pintura irakasleari mezu bat bidali zion artistak, proiektuaren nondik norakoak azaltzeko, eta Alemaniara lehenengo pankarta margotzeko gonbita eginez. “Pankartak benetako zeru itxura edukitzea da nire erronka nagusia proiektu honetan. Lan teknikoa izan da nire betebeharra”, aitortu du irakasleak. Errealista izatea da margolanagaz bilatu duten efektua, eta hori margotzen ibili dira Gernika-Lumoko Astran.\nHamar egunetan hamaika ordu sartu dituzte artistek udalerriko kulturarako fabrika sozialean: “Amestu ere egin dugu proiektuagaz”. Toki esanguratsu bezain berezian margotu dute, Astra kokatuta dagoen arma fabrika izan baitzen bonbardaketaren ondoren zutik geratu zen eraikin gutxi batzuetakoa.\nArma fabrika zena kultur espazio bihurtu zuten herritarrek, eta proiektu artistikoa bertan margotzea “oso interesgarria” dela deritzo Lopez Astrako kideak: “Proiektua ezagutu nuenean oso interesgarria iruditu zitzaidan. Berlinen ere egon nintzen, baina Astran margotzea berezia da. Gernikarrentzako leku esanguratsua da, bonbardaketagaz lotura zuzena daukana. Hemen gertatutakoa gogoratzeko modu polita ere bada proiektua”.\nPicassoren Gernika margolanaren bariazioak ikusi ahal diren eraikinean lanean egon da baita ere Azurmendi Lobak elkarteko kidea. Bonbardaketaren ilobak dira, eta gertatutakoaren oroimena bizirik mantentzea da elkartearen asmo nagusienetako bat. Klanten proposamenak erabat egiten du bat euren ideiagaz. “Apirilaren 26an zerutik jaurti zituzten bonbak. Udalerria suntsitu zuten, baina orain zeruan ikusiko den hegazkinak beste modu bateko mezua ekarriko du herrira: adiskidetzearen aldekoa”, adierazi du Azurmendik.\nSormenagaz bakerantz. Udalerrira iritsi denetik Andreas Schafter izan du lagun Klantek. Gernika Gogoratuzeko kidea da bera, eta hamarkada bat baino gehiago darama udalerrian. Proiektuak Gernika-Lumoko elkartearen asmoekin bat egiten dela aitatu du.\nArtelan bat egitean datza proiektuak, baina hori baino gehiago ere badela dio Schafterrek: “Artea, memoria eta bakea batzen eta lantzen ditu”. Eta bakea zer den galdetzen dio bere buruari, “amaigabeko proiektua” dela hausnartuz.\n“Sortzaileak izan behar gara, bakoitzaren izaerarako ezinbestekoa baita. Sortzaileak ez bagara, gure gizatasuna galtzen dugu. Neurri handi batean, sormena eta sorkuntza landuz besterik ez gara bakera iritsiko, eta bakea izango da gizakiaren artelan erraldoia, artelan amaigabea”. Kantek proposatutako ekintzek bide hori egiten asko laguntzen dutela uste du.\nHegazkinak eramango duen pankartak bi herrien arteko adiskitzea islatzen du, baina muga horietatik haratago ere badoa: “Pankarta kulunkan erortzen uzteagaz inbasio artistiko bat egin gura dugu, airetiko balizko suntsiketen kontrapuntu modura”. Klantek gaineratu du mugak zeharkatzen dituen ekintza eta gaur egungo bereizte nazionalisten gorakadaren aurkako ikurra ere izango dela”.\nErlazionatutako edukia“Orain artean egindako nire lan pertsonalena da hau”


Aurtengo Laguna txartelaren erabilera 2021era luzatu dute - Busturialdeko Hitza : Busturialdeko Hitza\nAurtengo Gernika-Lumoko kultur etxeko Laguna txartela datorren urtean ere erabili ahalko da: “COVID-19ak eragindako krisiaren erruz kulturan sufritu dugun geldialdiaren aurrean, 2020ko Laguna Txartelaren abantailez gozatzen jarraitzeko, txartelaren erabilera 2021era luzatuko da”.\nBeraz, txartela aurton egin dutenek, baldintza berdinekin erabili ahal izango dute hurrengo urtean. Hau da, Lizeo Antzokian eta Elai-Alai areto txikian programatutako ekitaldi guztietan %25eko deskondua izango dute, eta Euskadiko Antzoki Publikoen sare osoan deskontuak edukiko dituzte.\nHalaber, txartelaren erabiltzaileek zinemarako sei sarrera doan eskuratu ahalko dituzte, eta urteko ikuskizunetako baterako ere doako bi sarrera eskatu ahalko dituzte.\nFamilia bereko hiru kide edo gehiago Lizeo Antzokiko bazkide izanez gero, txartelaren urteko kuota murriztuko zaiela zehaztu dute kultur arduradunek.


Lapurdi • ZUZEU\nHerrigintzaren bideak - Duela guti, ELA sindikatuak adierazten zuen garaia zela Euskal errepublika bat sortzeko, eta aldebakarreko prozesu baten bidez Euskal Herriari bere burujabetza emateko. Funtse...\nItsasuko kabalkada gogoangarria - Azken hamarkadan kabalkada-toberak indar handia hartzen ari dira Lapurdin eta Nafarroa Beherean. Garai zaharretako toberak bortitzak ziren, ohiko gizartetik kanpo ze...\nLapurdiren eta Baionaren arteko harremanak 1789ko iraultzaren garairaino - Michel Duhart uztariztar historialaria ezagutua da Lapurdiri eta Uztaritzeri buruz idatzi dituen liburuentzat: «Ustaritz ...\nBetti Betelu - Gaur egun, dantza-jauziak --mutxikoak ere deituak-- Euskal Herriko bazter guztietara hedatzen ari dira. Ez dago bestarik dantza-jauzirik gabe. Baina oroitu behar dugu beti ez del...


Hilabete bat praktiketan IMQ Klinikan, medikuntza ikasle amerikar baten gogoeta\nIMQ Klinikan praktikaldia amaitu dut dagoeneko eta eskerrak eman nahi nituzke esperientzia hau gozatu ahal izan dudalako. Praktikak Larrialdietan egitea egokitu zaizkit, Estatu Batuetan “Emergency Medicine” delakoari dagokiona. Lehenengo egunetan nahiko urduri nenbilen, ez nuelako inor ezagutzen. Gainera, gaztelera ulertzen eta hitz egiten dudan arren, nolanahi ere, nire hitz jarioa ama hizkuntza duen batengandik urrun dago. Lehen eguneko orientabide ikastaroan, izan ahal nituen zalantzak guztiz desagertu ziren. IMQ-ko lantaldea oso atsegina izan da nirekin, berehala, Klinikako instalazioetan leku batetik bestera mugitzeko eta gainerakoen moduan lan egiteko laguntza eman zidan. Hurrengo egunean, giroa bera zen, oso adeitsua. Doktoreek, erizainek eta gainerako langileek agurtzen ninduten ni ezagutzeko asmoz; benetan, etxekoa banintz bezala sentitu naiz. Aintzat hartzen dut denek interesa Estatu Batuetako medikuntza sistema ezagutzeko izan duten interesa, izan ere, hemengoarekin zenbait alderditan desberdina da.\nNirekin lan egiten egondako medikuak bikainak izan dira. Hilabete honetan, nire hitz jarioa nabarmen hobetu da, bereziki, medikuntza terminoei dagokienez. Horrez gain, uste dut nuen medikuntza arloko ezagutza ere zabaldu dudala. Hainbat patologiatako pazientekin egon naiz, nefrolitiasia dutenetatik trauma lesioak izan dituzteneraino. Nire egonaldian zehar ikusi izan dudanaren arabera, traumatologia alde garrantzitsua izan da, bizkarrezur hautsi bat onera nola ekar daitekeen ikusteko aukera izan dudalako. Gainera, IMQ medikuen laguntza eta pazientziari esker, ama haurdun bati aplikatutako ultrasonografiaren teknika ezagutu ahal izan nuen. Momentu hauek guztiek ikasteko eta mediku hobea izateko nahia eta gogoa indartu dizkidate.\nEzin diot IMQ taldeari merezi dituen eskerrak eman, batez ere, Fidel Fuentes Doktoreari, esperientzia bakar hau bizitzeko aukera emateagatik. Hilabete honetan, medikuntza arloko ezagutza handitu ez ezik, sistema eta tokian tokiko ohiturak guztiz ezezagunak zituen atzerriko pertsona bati laguntzeko jendearen jarrera ere ikusi izan dut.\nPertsona ugarirekin lan egin behar duen etorkizuneko mediku moduan, medikuntza taldearen jarrera hori ikustea balio handikoa izan da. Badakit hilabete honetan zehar langileekiko harremanetan zein lanean bereganatutako ezagutzak era positiboan eraginkorrak izango direla, ez bakarrik nigan, baizik eta hurrengo urteetan artatuko ditudan pazienteengan ere bai.


andonino | Deusto's Littera Media\nApril 29, 2013 andonino\tLeave a comment\nPost honetan autore garrantzitsu baten inguruan jardungo dut, hala nola: Alvin Toffler. Autore hau, ezaguna da mundu osoan eta etorkizuna eta gizartearen inguruan lan egin du. Beraz, espero dut lan honetan gozatzea irakurketarekin.\nAlvin Toffler (1928ko Urriak 3an jaio zen Estatu Batuetan), honek linguistika ikasi zuen New Yorkeko unibertsitatean, bertan ezagutu zuen bere emaztegaia eta laguntzailea izango zena, Heidi. Letretan, legeetan eta zientzietan doktoretza duena unibartsitate horretan, aktibista politikoa izan zen, ibilgailuak egiten zituen fabrika baten eta fundizio baten lan egin zuen teknologia eta lan baldintzak ezagutu nahian.\nKazetaritzan sartu zen, editore gisa lan egiten hasi zen, Fortune, Horizon eta Life aldizkarietan hain zuzen ere. IBM eta Xerox enpresa teknologikoetan lan egin zuen eta ondoren bere aholkulari-a sortu zuen Toffler eta adiskideak izenarekin. Washingtonen berriemaile gisa lan egin eta doktoregoa lortu ondoren, etorkizuneko soziologiari buruzko eskolak eman zituen New School for Social Research-en (hinbat unibertsitateko irakasle izan da). Haiek izan ziren futurologiaz emandako lehenengo eskolak eta ikasketak berarentzat. Bere obra guztiak teknologi berriei, komunikabideei eta hauen ondorioei buruz hitz egiten dute. Horregatik futurista jotzen da, eta hainbat sari jaso ditu.\nToffler-ek gertakizun sozialen azterketa, dibulgazioaren bidez zabaldu eta sakondu beharraz hitz egiten zuen, eta horrela irabazi zuen. Bere obren argitalpenak zirkulu akademikoetatik urrunarazi zuten, eta jende artera hurbildu, arrakasta handia izan baitzuten Future Shock (1970, “Etorkizuneko shocka”) eta The Third Wave (1980, “Hirugarren uhina”) lanek. 1960ko hamarraldiaz geroztik, bere emazte Heidiren laguntza izan du liburuon idazketan, hura ere gizarte-aldaketen azterketan aditua baita, etorkizuneko mugimendu eta gertakizunen ikertzailea.\nBeste lan batzuk:\nPreviews & Premises (1983, WAurrerapenak eta premisakW); Powershift: Knowledge, Wealth and Violence at the Edge of the 21st Century (1990, WBoterearen aldaketaW), War and Anti-War (1993, WGerra eta antigerraW) eta Revolutionary Wealth (2006, WAberastasun iraultzaileaW).\nHhainbat autoreren artean interesgarriena iruditu zait hainbat artikulu irakurri ondoren, nahiz eta beste batzuk ere garrantzi handikoak izan, baina Alvinek gai interesgarri baten inguruan jarduten duenez egokiagoa dela iruditu zait, gainera terminoaren asmatzailea izan zenez garrantzi handikoa da gaiaren inguruan eta asmatzaileari erreferentzia egitea egokia dela deritzot. Beraz, esan beharra dago, gure mundurako oso baliogarri izan diren gogoetak eta istorioak argitara eman dituela eta beste hainbat gauza garrantzitsuren inguruan ere gauza bera, hala nola: teknologia berrien inguruan, komunikabideak, lan egoerak…\nAutoreak esandako esaldi ospetsuak:\n“Los analfabetos del siglo 21 no serán aquellos que no saben leer y escribir, sino aquellos que no puedan aprender, desaprender y reaprender”, ” Nuestros poderes tecnológicos aumentan, pero los efectos secundarios y posibles riesgos también aumentan”.\nBertan eskuragarri: http://www.frasecelebre.net/Frases_De_Alvin_Toffler.html\nDecember 14, 2012 andonino\tLeave a comment\nBorroka-arte bat da eta Indonesian sortu zen. Gaur egun leku askotan praktikatzen da hala nola: Indonesia, Singapur, Malasia, Tailandia, Vietnam, Brunei eta baita Ameriketako eta Europako herrialde askotan ere. Izen horren esanahia hurrengoa da: Pencak “eraso eraginkorra” esan nahi du eta bigarrenak Silat “mugimendu artistikoa”. Ez da oso ezaguna jendearentzat baina kirolaren alorrean oso ezaguna da.\nPenca Silat-ek arau edo oinarri batzuk ditu ala nola janzkera, teknika eta agurra garrantzitsuenen artean eta hauen artean osatzen den kirola da. Janzkerari dagokionez, kimono edo bayu izeneko arropak erabiltzen dituzte koloreko gerriko batekin. Egoera berezietarako eta praktikatzen duzunaren mendean edo arabera janzkera berezia izaten da zeren eta kimonoa edo bayua apaintzen dutelako joskerekin eta buruan zapi bat eramaten dutelako eskuz jositako irudiekin.\nTeknikari erreparatuz, teknika oso landua da, ordu asko behar dira maila on batera eltzeko zeren eta juntadura edo koordinazioa oso garrantzitsua baita eta egin beharreko kolpeak, giltzak edota edozein motatako pausuak zailtasun handia dute eta behin eta berriz praktikatu behar dira azkenean ongi irtetzeko. Bestalde, abiadurak eta posizioak garrantzia handia du zeren eta borroka egiterakoan zure aurkaria baino arinagoa eta zuhurragoa izan behar zara eta ez soilik indartsuagoa. Borrokan egiterako orduan, karratu baten barnean egiten da eta karratu horren barnean bi borobil daude (bat zortzi metrokoa eta bestea hiru metrokoa) borrokalariak bata bestearen aurrean jartzen dira hiru metroko tartea utziz. Borrokaren helburua ahalik eta puntu gehien lortzea da eta horretarako aurkariaren golpeak saihestu eta berehala zuk eraso behar duzu. Bestetik borroka-arte honen helburua defentsa pertsonala indartzea da, kalean edo edozein lekutan arazoak izatekotan defenditzen jakiteko eta esan dezaket kirola egiteko ere aproposa dela errendimendu askoko kirola baita. Esan beharra dago ere, kirol hau armekin ere praktikatua izan ohi dala nahiz eta borroka federatuak egiterakoan ez erabili.\nAgurra ere oso garrantzitsua da, borroka hasi baino lehen zure aurkaria agurtu beharra daukazu eta entrenamendua hasi baino lehenago ere entrenatzaileari agurtu behar da errespetua erakusteko eta baita espiritualki entrenatzeko erabili ohi delako ingurugiroarekin bat egoteko eta horrela armonian egoteko.\nKirol honek ere badu federakunde internazionala lehenago aipatu dudana PERSILAT. Erakunde hau Pencak Silat garapenaren inguruan arduratzen da, horretarako: txapelketak, ikastaroak, festibalak… antolatzen ditu. Federakunde honek duen helburua Pencak Silat sustatzea eta honen garapena sustatzea da, mundu guztian ezaguna izan dadin.\nEspainiako lurraldeari dagokionez, Pencak Silat 70ko hamarkadan heldu zen Jon Barrenetxearen eskutik, eta lehen klaseak Madrilen eman ziren Indonesiako enbaxadan hain zuzen. Hasiera batean horrelako kirol motak praktikatzen zituen jendearentzako egina zegoan baian gero honen garapena sustatzeko talde bat sortu zen hau irakasteko Espainiatik zehar. 80ko hamarkadan beste talde bat sortu zen eta horrela Galdakoko gimnasioan irakasten hasi zen Jon Barrenetxearen eskutik eta Indonesiako irakasleen eskutik. Horrela joan zen garatzen Espainian eta Euskal Herriko hainbat herritan (esaterako Igorre, nik entrenatzen dudan lekuan). Gaur egun ia ia soilik Euskal Herrian praktikatzen da nahiz eta badaude eskolak Kordoban, Extremaduran… Eskola hauen helburua estatu mailako federakuntza bat sortzea izan zen horrela Pecak Silat indartzeko eta horretarako sortu zen Espainiako Pencak Silat federakundea eta era berean hau PERSILAT-eko zatia edo kidea delarik.\nPencak Silat oso erbilgarria izan daiteke edonorentzak, zeren eta kirola egiteaz gain kalerako defentsa pertsonala beharrezkoa baita gaur eguneko gizartea. Edonorentzat gustokoa izan daiteke praktikatzeko zeren eta benetan adrenalina askatzeko kirol egokia eta atsegina izan daitekeelako. Nik praktikatzen dudanez, esan ahal dizuet oso erabilgarria dela eta gainera benetan gustukoa baduzu Tailandia edo Indonesiara joateko gogoa ere sartuko zaizu, zergaitik? oso kirol erabilgarri eta interesgarria delako eta gainera zure barruarekin ere bakean gera zaitezke bertan jardunez. Hemen duzu bideo bat ikusgai nola praktikatzen den jakiteko: http://www.youtube.com/watch?v=hDA5p2L4D-A\nPartaideak, P., Pencak Silat, Available at: http://es.wikipedia.org/wiki/Pencak_Silat.\nAnon, PERSILAT. Available at: http://es.wikipedia.org/wiki/PERSILAT.\nCategories: Uncategorized Tags: Espiritualki erlaxatzeko, Kirol zorrotza, Zu defenditzeko baliogarria


KETO GURU La Coruña erosi batetik 49€\nKeto Guru La Coruña\nBerri bio-argaltzeko Osagarri direla natural gantz erretzearen zuzenduta dago murrizteko bolumena gerrian eta aldaka, eta, gainera, toxinak ezabatzea da. Bada lortu behar Duzu produktu at pixka prezioa — osoa zure eskaera gure web-orri ofiziala. Bete inprimakia eskaera orria, zehaztu telefono zenbakia konexioa eta izena. Minutu batzuk barru gure Kudeatzailea enpresaren deitu ahal izango Duzu, ordena berretsi eta antolatu entrega zure helbide droga.\nLa Coruña, ez da gehigarri bat sasoiko deskontua. Orain prezioa Keto Guru bakarrik 49€. Jaso ondoren, partzelaren ordaindu behar courier edo postetxean. Bidalketa osoan Espainia\nNon erosi La Coruña Keto Guru\nNola ordena pilulak La Coruña\nOrdena Keto Guru web-orri ofiziala La Coruña baino gehiago 49€. DESKONTUA -50%! Bete Zure datuak ordena formularioa eta ordaintzeko agindua jaso ondoren mail edo courier\nZehaztu ordena formularioa Zure kontaktu xehetasunak erosteko tresna hau. Ondoren get free kontsulta bat gure espezialista. Lan egiten dugun gabe, aldez aurretik ordainketa. Gertatzen da, besterik ez Duzu ordaindu jaso ondoren, partzelaren batetik courier edo postetxean. Entrega ez bakarrik, La Coruña, baina oro har, Espainian. Bidalketa kostua izan daiteke hainbat hiri eta Zure honako hau aukeratu entrega zerbitzua.\nOrdena La Coruña Keto Guru


Hemeretzi kasu positibo gehiago baieztatu dituzte Zarautzen azken egunetan - Zarautz - Zarauzkohitza.eus\nHemeretzi kasu positibo gehiago baieztatu dituzte Zarautzen azken egunetan\n100.000 biztanleko hamalau eguneko tasak nabarmen egin du gora azken lau egunetan Zarautzen. Hego Euskal Herrian ere goranzkoa da joera.\nEusko Jaurlaritzako Osasun Sailak gaur jakinarazi du zenbat kasu positibo baieztatu dituzten udalerri bakoitzean aurreko ostegunetik atzora bitartean. Zarautzen, guztira, hemeretzi kasu atzeman dituzte azken lau egunetan (seina kasu osteguneko eta ostiraleko probetan, hiru larunbatekoetan eta lau atzokoetan). 100.000 biztanleko hamalau eguneko tasak gora egiten jarraitzen du herrian, eta 282,69koa da gaur-gaurkoz –herrikako azkeneko datuekin, asteazkenekoekin, 239,86koa zen tasa, beraz, nabarmen egin du gora–.\nEskualdeari erreparatuz gero, Zarauzko hemeretzi kasuez gain, beste hamabi atzeman dituzte azken ostegunaz geroztik gainontzeko herrietan. Azkoitian zenbatu dituzte horietatik lau; kasu bana osteguneko, ostiraleko, larunbateko eta atzoko probetan. Ostegunean argitara ateratako emaitzekin 83,45ekoa zen intzidentzia tasa Azkoitian, baina zenbatekoak gora egin du han ere azken lau egunetan erregistratutako datuekin, eta 100,14koa da une honetan.\nAzpeitian, bestalde, hiru emaitza positibo izan dira ostegunetik atzora bitartean; bana ostegunean, ostiralean eta larunbatean, eta bat bera ere ez atzo. Kasu metatuen tasa 151,12koa da orain Azpeitian, eta Zarautzek eta Azkoitiak bezala, eremu horian jarraitzen du. Horiz margotuta dago Orio ere, hiru kasu baieztatu baitituzte azken lau egunetan –bana osteguneko, larunbateko eta atzoko probetan–, eta 146,77koa baita intzidentzia tasa. Dena den, behera egin du tasak azkeneko emaitzekin: 163,08koa zen aurreko asteazkeneko datuekin, eta 146,77koa da gaur egun.\nZestoan eta Zumaian kasu bana detektatu dute azken lau egunetan, larunbatean egindako probetan biak. Aian, Aizarnazabalen, Beizaman, Errezilen eta Getarian, ordea, ez da emaitza positiborik izan ostegunetik atzora bitartean.


Elgeta | Debagoiena | Debagoiena Baserri Sarea\nGipuzkoako lurralde historikoko Mendebaldean kokatua, Elgeta Bizkaiko mugan dago. Bere kokaleku garaia (Gipuzkoako hirugarren udalerri altuena) dela eta, Debagoiena eta Debabarrena eskualdeetako eta Udalatx edo Udalaitz (1.117 m) eta Anbotoko (1.331 m) ikuspegi zabala dauka.\nUdalerri hau beti egon da oso lotuta mendizaletasunari. Izan ere, 1924an bertan sortu zen Euskal Mendizale Federazioa. Elgeta helmuga bikaina da natura maite dutenentzat, izan ere mendi-ibiliak egiteko ibilbide ugari ditu. Bidean, gainera, herriko lekurik esanguratsuenak bisitatu daitezke.\nAsentzio ermita eta bere inguruan dagoen parkea bisitatzea plan aparta da udako egun bat igarotzeko, izan ere, Udalatxeko eta Elgetako ikuspegi paregabea eskaintzeaz gain, askaldegi bat eta umeentzako parke bat ditu. Udalerriko herrigunean sartuz gero, bere eraikuntzetan Erdi Aroko kutsua eta Gerra Zibilaren ondorioz jasandako eraldaketak ikusiko ditugu, izan ere, kokapen estrategikoa dela eta, Elgetak eraso eta bonbardaketa ugari jasan zituen Gerra Zibilean. San Roke kalea eraikin historikoek osatzen dute, Erdi Aroko lekuko direnak. Jasokundeko Andre Mariaren parrokia-eliza, XIV. mendekoa, nagusitzen da kale honetan. Elgetako beste irudi adierazgarrienetako bat Aldundiko etxea da, Elorrioko bidera sartzeko arku bat duena.\nElgetako aberastasun historiko eta kulturala Pablo Uranga margolari ospetsuaren ibilbideak ere markatu du, bere haurtzaroko lehen urteetan Gasteizen bizi ostean, Debagoienako udalerri txiki honetara etorri zena. Bere omenez eraikitako iturri batek gogoratzen du.\nMugak: iparraldetik Eibar eta Bizkaia, hegoaldetik Bergara, ekialdetik Bergara eta mendebaldetik Bizkaia.\nHerriko sektorerik indartsuena bigarren sektorea da.\nAzalera: 16,96 km2\nHerrigunearen altitudea: 462 m\nMendizaleen Enparantza, 01\n20.690 Elgeta (Gipuzkoa)\nT.: 943 76 80 22


Arimaren Premiak XV\nArimaren Premiak XV –\nEgiaren premia da beste guziak baino sakratuagoa. Alta ez da sekula erraten. Material faltsuaren itzeltasuna eta kantitatea lotsarik gabe zabalduez ohartuz geroz, baita autore sonatuen liburuetan ere, irakurtzeko beldurra sortzen ahal zaigu. Orduan iturri pozoitu batetik bezala irakurtzen dugu.\nAlta badira gizakiak egunean zortzi orduz lanean ari direnak, eta ikasteko arratsetan irakurtzen gogor ahalegintzen direnak. Eta liburuetan irakurritakoa egiaztatzeko ez dira biblioteka handietan ibiltzen ahal. Idatzitako hitza sinesten dute. Horregatik debekatua zaigu haiei faltsutik jatera emaitea. Zer erran nahi du bada autoreak fede onekoak direla? Alabaina haiek ez dute fisikoki lan egiten egunean zortzi orduz. Gizarteak hazten ditu astia izan dezaten, eta erruak ekiditen ahalegin daitezen. Bere lanean erratutako treina-orientzailea gaizki errezibitua izango litzateke argudiatzen balu fede onekoa zela.\nArrazoi gehiagoz, lotsagarria da aldizkariak onartzea, zeinetan, denek dakigun bezala, kazetaririk ez bailiteke egon berorrek noiztenka ez balu onartzen egia jakinean traditzea.\nPublikoa kazetetaz mesfiatzen da, mesfiantzak ordea ez du publikoa babesten. Jakinez, kazeta batek, guti gora behera, egiak eta gezurrak erraiten dituela, publikoak albisteak bi kategoria horietan saikatzen ditu, baina itsura, ala bere gustuen arabera. Horregatik irakurlea beti erruaren mehatxuarenpean egoiten da.\nDenek dakite, kazetarigintzak gezurra zabaltzen duenean, krimena badela. Baina sinesten dute krimen hura zigortezina dela. Alta zerk debeka dezake bada egitate bat zigortzea krimentzat joa denetik beretik? Nundik datorke bada krimen zigortezintasunaren kontzeptzio arraro hura? Ezpiritu juridikoaren makurtze izigarrienetarik bat da.\nEz litzatekea ordea aldarrikatzeko ordua frogaturiko krimen guziak zigorgarriak direla, eta ahalbidea dugunean, deliberatuak garela krimen guziak zigortzera? Interes publikoari dagokionez, zein lirateke neurri errazak, herritarrak egiaren aurkako erasoetatik babestuko lituzketenak?\nLehenbizikoa, babes horretarako eraturiko auzitegi bereziak eta goraki ospatuak ezartzea litzateke. Auzitegi horiek lan horretarako hautatu eta formatu legegizonez osatuak lirateke. Auzitegi horiek gaitzespen publikoaren bidez zigortu beharko lituzkete saihesgarriak izango ziren erru guziak, eta presondegia baita lan bortxatua ere inposa litzazkete frogaturiko fede txarrak larriagotu errepikapen usuaren kasuan.\nAdibidez, Antzinako Greziaren maitale batek esaldi hau irakurriko balu Maritain-en azken liburuan:\n«Antzinaroko pentsalari handienei ez zitzaien otu esklabotza gaitzestea»\norduan maitale horrek Maritain auzitegi horietariko batetara eremanen zuen. Bertara ekarriko zuen esklabotzari buruz etorri zaigun testu inportante bakarra, Aristotena. Bertan legegizonei irakurraraziko zien esaldi hau: «batzuek berresten dute esklabotza natura eta arrazoia erabat kontrakoa dela». Oharraraziko zien deusek ez digula pentsatzetik debekatzen batzu horiek ez zirela antzinaroko pentsalari handienetarikoak. Auzitegiak Maritain gaitzetsiko zuen baieztapen faltsu bat inprimatu izanagatik, Maritaini hain erraza izango litzaiokeelarik errua eta baieztapen faltsu hori ekiditea, jakinez bazegoela hor nahigabeko kalomnia deitoragarria zibilizazio oso baten kontra. Egunkari, astekari eta aldizkari guziek, errebistek eta irratiek auzitegiaren gaitzespena publikoari ezagutarazi beharko zioten, baita Maritainen erantzuna ere egina izan balu. Baian kasu berezi honetan nekez eginen zuen.\nGringoirek in extenso publikatu zuenean Pariseko bilera batean hitz egin behar zuen baina azken mementoan etorri ahal izan ez zen anarkista espainol baten hizaldia, egun hartan horrelako auzitegi bat ez eiki zen soberan izango. Horrelako kasuan fede txarra «bi gei bi igual lau» baino nabariagoa zen, eta presondegia edo lan bortxatua ez ziren menturaz gogorregiak izango.\nAntolaketa horretan, testu inprimatu edo irrati-saio batean erru saihesgarri bat aurkituko lukeen edonork akusazioa ekar lezake auzitegi horien aurrean.\nBigarren neurria izango litzateke edonolako propaganda oro debekatzea irratien edo egunkarien bidez. Bi hedabide horiei ahalbidetuko ginieke bakarrik informazio zuzenak emaitea.\nAuzitegi horiek ahaleginduko lirateke informazioa ez dadin sekula alderdikoia izan.\nHedabidei dagokienez, auzitegi horiek epatu beharko lituzkete baieztapen faltsuak, baita ahanztura nahizkoak edo alderdikoiak ere.\nIdeiak sortzen dtuzten eta ezagutarazi nahi dituzten taldeek astekariak, astebikariak edo hilabetekariak edukiko lituzkete bakarrik. Izan ere, ez da maiztasun gehiago behar jendea pentsarazi eta ez zozotu nahi badugu.\nAuzitegi beroriek zaindu beharko lukete gogatze-baliabideen zuzentasuna. Aldizkari bat geldiaraz lezakete egiaren kontrako albisteak maizegi emaiteagatik; baina aldizkari horren egileek berragerraraz lezakete beste izen batenpean.\nNeurri horietan ez litzateke izango libertate publikoen kontrako inolako erasorik. Alderantziz, izango litzateke giza-arimaren behar sakratuenaren asebetetzea, hau da, enganatzearen eta erruaren kontrako babesa.\nBaina norbaitek galdegin lezake: «nork segurtatzen ote lezake juje horien alderdikaritasun-eza?». Berorien independentzia osoaz gain, garantia bakarra litzateke juje horiek gizarte ingurune oso diferentetarik etor daitezen, berez inteligentzia zabal, argi eta zehatzez dohatuak izan daitezen, eta hezkuntza ez bakarrik juridikoa baizik eta lehenik espirituala baita intelektuala ere emaiten duen eskola batean moldatuak izan daitezen. Eskola horietan egia maitatzera ohituak izan beharko lirateke.\nEzin da populu batean egiaren beharra asebete, ez bada bertan aurkitzen egia maite duten gizonik.\nArimaren Premiak XV Arimaren Premiak XV\nArimaren Premiak XV, egia, Errogabetasuna, filosofia, simone weil\nZer duzu buruan “[Errogabetasuna] Arimaren Premiak XV”-ri buruz\nBeñat Castorene 2021-06-27 10:00\nNorbaitek galdegingo balit zer diren SWen filosofiaren ezaugarri nagusiak, hasteko erantzunen nioke:\nEgiaren bilaketa eta ahulenen defentsa.\nBiak zentzu konkretu, prakktiko eta erradikal batean hartuta. Horien ondoan “mistizismo”aren akusioak zinez anekdotikoa dirudit.


Lanabesa Saria IMHrentzat — IMH\nLanabesa Saria IMHrentzat\nLanabesa Saria IMHrentzat Elgoibarko Makina Erremintaren Institutuak aurtengo Enpresa Ekimenaren saria jaso du https://www.imh.eus/eu/albisteak/lanabesa-saria-imhrentzat https://www.imh.eus/eu/albisteak/lanabesa-saria-imhrentzat/@@download/image/10_goazen_lanabesa.jpg\nElgoibarko Makina Erremintaren Institutuak aurtengo Enpresa Ekimenaren saria jaso du\nEuskara Lanabesa 2010 Sariak banatu dira azaroaren 25ean Donostian, Miramonen dagoen Zientziaren KutxaGunean. Enpresa-eremuan euskara bultzatzen egiten den lana nabarmendu nahi da 'Lanabesa' aldizkariak (www.lanabesa.com) ematen dituen sariekin.\nBost sari banatu dira, eta hauetatik Elgoibarko Makina Erremintaren Institutuari Enpresa Ekimenaren saria egokitu zaio, 20 urteko ibilbidean zehar landutako ekimenengatik.\nJoxean Egañak, IMHko zuzendariak, IMHk sortu dituen eta 20 urte ondoren esku artean diharduen ekimenen errepasoa egin du Lanabesa saria jasotzean eta baita gogoratu eta eskertu IMH abiatu zuten bi aitzindariei, Alberto Ortueta eta Jose Rejo, Lehen presidente eta zuzendaria, alegia. (*)\nBeste sariak izan dira: Enpresa Berrikuntza, World Wide Web Ibercom-i, Jardunbide Profesionala Engranajes Xubi s.l.ri, Euskara Lantzen Grupo Fagorri eta Kultur Ekintza Elkarri.\nAlberto Gorritibereak aurkeztutako ekitaldi honen sari banaketan parte hartu dute Mikel Irizar Kutxako Gizarte Ekintzako ordezkariak. Eneko Goya Gipuzkoako Foru Aldundiko Azpiegituretako Diputatuak Euskara diputatuak, Andres Urrutia Euskaltzainburuak, Guillermo Ulacia Innobasque Berrikuntzaren Euskal Agentziako Presidenteak, Jabier Larrañaga Kutxako Enpresetako Merkataritza Zuzendariak eta Pedro Esnaola Gipuzkoako Merkataritza Ganberako presidenteak.\nenpresa-munduan gaurkotasun eta berrikuntzari buruzko informazioa eskaintzen duen euskara hutsez idatzitako aldizkaria da (on-line, digital eta paperezko formatuan). Hil bakoitzeko 17an argitaratzen da eta Araba, Bizkai, Gipuzkoa eta Nafarroako enpresa, saltoki, bulego, erakunde eta unibertsitate eta Lanbide Heziketako zentroetan banatzen da.\n(*) Joxean Egañak, Lanabesa Enpresa Ekimenaren saria jasotzen adierazitako hitzak.\nIMHren ekintzailetasun sena hausnartzeko, bi jarrera azpimarratu ditu, sektoreko gabeziei erantzuteko beharra eta asmoak eta intentzioak sendo kudeatzea. Teknikarien falta izan zen IMHren sorreraren motorra; handik gutxira makina erremintaren sektoreak behar zituen hizkuntza gaitasunak landu nahian ILS Hizkuntza Eskola sortu zuen IMHk.\n1995ean egindako hausnarketa estrategiko sendo baten ondoren, eta hainbat behar aztertu ondoren Txandakako Ingeniaritza ikasketak abian jarri zituen, baita Makina Erremintaren Museoa, IMH Birtuala eta IMHren ezaguera nazioartekotzeko Contes enpresa; ondoren enpresa eta erakundeenta gaitasunak lantzeko INCRESS sortu zuen.\nGaur egun, IMH berriro dabil bere konpetentziak eta estrategiak lerrokatzen enpresa txikiekin, prozesuetan sortzen zaien berrikuntza beharrei erantzun nahian, eta bide horretatik Asmaola proiektua eta Ingeniaritzako titulu berri bat martxan jartzen.\n20 urtetako ibilbide honetan 15 pertsona izatetik 120 pasatu da IMH eta guzti horiei dedikatu die saria Joxean Egañak, gogorapen berezia eginez aurreko presidente eta zuzendari izan zirenei: Alberto Ortueta eta Jose Rejo.\nLANABESA SARIEN BIDEOA:


Ekizak Bilboko Bira Kultur gunean joko du - Nontzeberri\nHasiera/MUSIKA/Ekizak Bilboko Bira Kultur gunean joko du\nEkizak Bilboko Bira Kultur gunean joko du\nWillis Drummond taldeko gitarra eta abeslari Jurgi Ekizak (Baiona, 1980) 2016an kaleratu zuen Ekiza (Bidehuts) bere bakarkako ibilbidearen estreinako urratsa. Iaz, halaber, 2016/IX/04 izenburuko bigarren lana plazaratu du.\nBada, bigarren disko hori zuzenean aurkezten jarraitzen du. Single bat ere kaleratu du, Presondegia, itsaso zakar bat, 2017an. Bada, ostiralean, hilak 14, Bilboko Bira gunean izango da, 20:00etatik aurrera.\nEkizak bere unibertso pertsonalena, biluziena, islatzen du bakarkako egitasmoan. Hala, bakarka egindako kantuetan garapen luzeak nagusitzen dira, tarte lasai eta intentsuagoak uztartuz. Askotan, une kasik isiletan ere murgiltzen da. Entzunaldi aunitz exijitzen dio entzuleari, eta kantautore giroak eta rock pasarteak lotzen ditu.\nAnari musikari azkoitiarrak hauxe idatzi zuen Ekiza diskoaren harira: “Norbait begien aurrean biluzten denean, norbaitek dena erakutsi nahi dizunean, beste aldera begiratzen duzu. Ez gaude ohituta biluziari aurrez-aurre begiratzen. Gordina da, benetakoa, benetakoegia da, beroegia, hotzegia. Horrelako zerbait gertatzen da Jurgi Ekizaren diskoarekin”.\nJurgik ez dio bere buruari mugarik jartzen bakarrik aritzen denean, eta kantuak eta hitzak egiterakoan, bat-batekoari erreparatzen dio gehien; alegia, espontaneoki aritzen da barruan daukana azaltzeko. Eta horretaz jabetu ginen Azkue Fundazioak, Nontzeberriren laguntzarekin, Euskararen Etxean antolatu zuen kontzertu bikain hartan (ikusi bideoa), 2017an.\nKorrontzi eta Olatz Zugastiren kontzertua Getxoko 34. Nazioarteko Folk Jaialdiari hasiera emateko\n“Ertibil 2018” erakusketaren itxiera ekitaldia egingo dute Gasteizen


San Pedro auzoko hirugarren faseko lanei baietza eman dio Eskoriatzako udalbatzak - Eskoriatza - Goiena.eus\nSan Pedro auzoko hirugarren faseko lanei baietza eman dio Eskoriatzako udalbatzak\nMirari Altube 2014-11-20 18:05\nEzohiko osoko bilkura egin du Eskoriatzako udalbatzak eta beste kontu batzuen artean toponimiaren gaineko behin betiko lana onartu. San Pedro auzoko hirugarren faseari ekitea ere erabaki dute. Bide batez, Emakumeen Aurkako Indarkeriaren Kontrako Nazioarteko Eguna dela-eta martitzenean egingo diren ekitaldietan parte hartzera gonbidatu dituzte herritarrak.\nOsoko bilkuraren hasieran 48.000 euro inguru itzuliko dizkiola mankomunitateak Eskoriatzari jakinarazi du alkateak. Era berean esan du beste partida batetik hartuta 10.000 euro erabiliko direla hainbat urbanizatze lan egiteko eta 4.000 euro ohiko gastuetarako.\nKirol aholkularitza eta kudeaketa zerbitzuaren luzapenaren kontua mahai gainean uztea erabaki du Beñat Herce alkateak. Ezker Anitza-IUko eta PSE-EEko zinegotziek eskatu dute orain arte egindako lanaren eta datorren urtera begirako asmoen txosten bat gaiaren gainean erabaki ahal izateko. Horregatik abenduko osoko bilkurarako utzi dute horren luzapenaren erabakia. Eta abenduko osoko bilkurarako geratu dira bi esleipen ere: kaleak garbitzeko zerbitzuarena eta etxerik etxeko laguntza zerbitzuarena.\nToponimiaren gaineko lana onartuta\nBestalde, toponimiaren gaineko lana onartu dute behin betiko. Hainbat iradokizun eta proposamen izan dira lanaren hasierako aurkezpenetik eta horiek aztertu ondoren behin betikoa mahai gainera ekarri eta onartu dute. Herriko kale, auzo, elizate eta tokien izenak zehaztuta daude lan horretan eta batzuek aldaketa txikiak izango dituzte, Atxorrotzek esaterako, hemendik aurrera Atxorrotx izango da-eta. Horien guztien berri emango diete herritarrei eta mapa batean jasotzea da asmoa.\nSan Pedro auzoko hirugarren fasea\nSan Pedro auzoan hirugarren faseko lanak egitea ere onartu dute. 300.000 euroko lanak dira eta poliki-poliki batu du diru hori Udalak. Hala, agintaldia bukatu aurretik auzoko hiru faseak eginda izango dira. Oraingoan, San Pedroko hirugarren kalea konponduko dute: barrutik, saneamendu lanak eta hodiak aldatuta; eta kanpotik, espaloia eta asfaltoa konponduko.\nEmakumeen aurkako indarkeriaren kontra agertzeko eguna\nMozioa onartu dute gero aho batez azaroaren 25eko eguna gogoan, hau da, Emakumeen Aurkako Indarkeriaren Kontrako Nazioarteko Eguna. Eta herritarrak gonbidatu dituzte egun horretako ekitaldietan parte hartzera. Tratu txarren gaineko protokoloaren aurrerapena aurkeztuko dute 18:00etan, kultur etxean, eta ostean, elkarretaratzea egin plazan.


Gasteizko Herri Mugimenduko hiru kide epaiketaren zain geratu dira, Audientzia Nazionalean epailearen aurretik pasa ondoren - Halabedi\n> Gasteizko Herri Mugimenduko hiru kide epaiketaren zain geratu dira, Audientzia Nazionalean epailearen aurretik pasa ondoren\nGasteizko Herri Mugimenduko hiru kide epaiketaren zain geratu dira, Audientzia Nazionalean epailearen aurretik pasa ondoren\nOctober 30, 2017 Erredakzioa InPress 0\nGasteiztarrak ez diren arren, Herri Mugimenduko espresio ezberdinetan militatzen dute. Elkarretaratzea deitu dute 19:00etan Andra Maria Zuriaren enparantzan. Gazteak epaiketaren zain geratu dira.\nGasteizko Herri Mugimenduko hiru kide epaitu dituzte urriaren 30ean dituzte. Espetxe eskaerak zituzten arren, Gasteiztarrak ez diren arren, Gasteizko Herri Mugimenduko espresio ezberdinetan militatzen duten gazteak dira hauek.\nGuztira, 17 gazte zeuden deituta Lamela epailearen aurretik pasatzera baina haietako bost adingabeak dira. Epailearen aurretik pasa ostean, epiaketaren zain geratu dira,\nMartxoaren 11n, Errepresioari Autodefentsa dinamikak manifestazioa egin zuen Iruñean, eta amaitu aurretik istiluak izan ziren Poliziarekin. Gobernu Ordezkaritzak argudiatu zuen ez zegoela manifestazioa egiteko baimenik. Istiluak bi ordu inguru iraun zuten Alde Zaharrean.\nManifestazioak “azken hilabeteetan herri mugimenduaren kontra ezarritako errepresioa salatu eta autodefentsa mekanismoak sortzea” zuen helburu. Errepresioari Autodefentsa dinamikarekin hainbat mugimenduk egin zuten bat, horien artean Amnistiaren aldeko eta Errepresioaren kontrako mugimenduak, baina manifestazioa ez zuen azken horrek antolatu, hedabideek hala zabaldu badute ere.\nManifestazioan bertan, Oreratko lau gazte atxilotu zituzten; bi egun beranduago, hauek espetxeratzeko agindua eman zuen epaileak.\nEspetxeratze hauek salatzeko, 19:00etan elkarretaratzea egingo dute Andra Maria Zuriaren enparantzan.\nMartxoaren 11ko manifestazioaren bideoa egin zuen ahotsa.info proiektu komunikatiboak\n← Viaje literario de la mano de Mara-Mara liburuak\nJuani Rishmawi (Palestina): “Cada vez más estrangulamiento de las zonas y pueblos árabes, aislamiento y más colonialismo” →


Inma Saenz de Santamaria: "Oso pozik gaude, ea etorkizuneko proiektua den" - Zarautz - Zarauzkohitza.eus\nInma Saenz de Santamaria: "Oso pozik gaude, ea etorkizuneko proiektua den"\nZarauzko Hitza 2018-07-16 13:55\nInma Saenz de Santamaria, artxiboko irudi batean\n"Nahikoa? Ez, ez da nahikoa, baina oso pozik gaude", esan du Zarautz Eskubaloiko zuzendaritzako kideak, Lizardi eta Aritzbatalde artean udalak egingo dituen kirol pistei buruz. Izan ere, "pistak beti dira onuragarriak, ez bakarrik guretzat, baita saskibaloikoentzat eta areto futbolekoentzat ere, denok ari baikara hazten".\nZarauzko Udalak ostegunean iragarri zuen kirol pabiloi berria egingo duela Lizardi Institutuko patioan. Hala, bi pista berri izango dituzte kirolariek herrian. Proiektu horrekin "oso pozik" daude Zarautz Eskubaloia elkartean, Inma Saenz de Santamaria zuzendaritzako kideak HITZAri azaldu dionez.\nHain zuzen, eskubaloikoak dira espazio aldetik larrien dabiltzanak, eta urteak daramatzate pista gehiago eskatzen. Horregatik daude gustura udalaren erabakiarekin. "Ez da nahikoa, baina oso pozik gaude. Ea etorkizuneko proiektua den eta ez den erdizka gelditzen", esan du Saenz de Santamariak. Behar guztiak asetu ez arren, arindu egingo du eskubaloikoen egoera. "Datorren denboraldirako infantil nesketan 20 laguneko sei talde atera ditugu, eta ez ditugu gehiago atera, ez daukagulako tokirik", azaldu du.\nHerritik kanpora ere bai\n30 taldetik gora ditu eskubaloi elkarteak, eta guztientzat tokia izateko Orokieta eta Antoniano erabiltzen ditu, Aritzbataldez gain. "Guretzat ezinbestekoa da pistak edukitzea behar bezala entrenatu ahal izateko. Amenabar eta Aiala, esaterako, semiprofesionalak dira, egunero entrenatzen dute, eta horiek tokia behar dute".\nItxaropentsu daude: bai urtebete-bi urteren buruan Lizardiko pistak izango dituztelako, bai "Salbatore Mitxelena Ikastolak agian pista bat estaliko duelako". Pista berriak egiteak kirol gehiagori ere ekarriko dizkio onurak, Saenz de Santamariaren ustez: "Denontzat dira onuragarriak: guretzat ez ezik, baita saskibaloikoentzat eta areto futbolekoentzat ere, denok ari baikara hazten".\nBien bitartean, herritik kanpora ere jo behar izan dute: "Getariako pista erabiltzen hasiak gara, bestela ezin dugulako", jakinarazi du. Gainera, "Orion lau talde atera dira, eta horrek pixka bat lasaitu du gure egoera".


Rakia - Wikipedia, entziklopedia askea.\nfruit brandy (en)\nEz nahasi rakırekin.\nRakia edo rakija (bulgarieraz: ракия, rakiya; grezieraz: ρακί, rakí raˈci ahoskatua; turkieraz: rakı; serbokroazieraz: rakija / ракија ˈrǎkija ahoskatua; mazedonieraz: ракија; albanieraz: rakia) brandyaren antzeko likore bat da, fruta hartzituen destilazioaren bidez lortua. Edari tradizionala Balkanetako eskualdean eta oso ezaguna Bulgaria, Eslovakia, Txekia edo Hungaria bezalako herrialdeetan. Alkohol edukia destilazio motaren araberakoa da: marka komertzialetan %50-53 ingurukoa da, eta destilategi txikietan %60tik gorakoa ere izan daiteke. Antzinako Jugoslaviako herrialdeetan, rakia mota berezi bat dago, destilazio bikoitzaren bidez egina, prepečenica bezala ezagutzen dena, %60tik gorako alkohol edukia izan ohi duena.\nRakia Serbia, Ipar Mazedonia, Albania eta Bulgariako edari nazionaltzat hartzen da. Slivovitza da rakiarik ohikoena, aranetatik lortutakoa. Beste fruta batzuk ere destilatu daitezke: melokotoia, udarea, abrikotondoa, sagarra, pikua edo irasagarra. Eztia ere erabili izan da.\nTxupitoko edalontzian zerbitzatzen da normalean ere trago txikietan edaten da. Udaran hotza zerbitzaten da eta neguan giro-tenperaturan.\n↑ Forbes, Robert, J.. (1997). Short History of the Art of Distillation from the Beginnings Up to the Death of Cellier Blumenthal. Brill Academic Publishers ISBN 90-04-00617-6..\nMazedoniako Errepublikako gastronomia\nOrriaren azken aldaketa: 8 maiatza 2022, 07:24.